“Prea mulţi cred că literatura e un scris, nu un sens.” 
Nicolae Iorga 


Admiraţi în parc lalele, sunt ca razele de soare, 
Sunt ca zâmbetul din suflet însoțit de-o-mbrăţisare. 
La Piteşti e raiul florii, de Divin orânduit, 

Drept regină e laleaua, diamant neprețuit. 


Foto şi versuri: Alexandru Oprea 

> Adrian Mitroi 


Preşedinte al L.S.R. 
filiala Argeș 


Spre înalt 


Întâi, îţi sprijini talpa pe pământ, 
Te-nchini şi faci un sacru legământ: 
Când vei zbura spre cerul înstelat, 
Nu vei uita de unde ai plecat! 


Îţi iei avânt, din iarba-nrourată, 
Când zorii zilei focul ţi-l arată, 
Simţi cum nu se mai culcă sub picior; 
Ai început, timid, eternul zbor. 


Atingi, uşor, petalele de flori, 
Cercând să nu pui pată în culori; 
Începi să cânţi, apoi începi să taci 
Când treci peste câmpiile cu maci. 


Păşeşti, iertat, din ce în ce mai sus 
Şi vezi cum adierea te-a adus 
Peste grădini, pe vârfuri de araci; 
Atent, pășești pe frunze de copaci. 


Mai faci un pas, pe-aripă de cocor, 
Apoi, spre alb, pe coama unui nor 
Care te poartă lin, către senin, 
Prin-nalturi, spre tărâmul cel divin. 


Calci, apăsat, pe colţul lunii noi 
Şi lași o urmă-n prafurile moi. 
O urmă, o pecete de-nceput 

Ce spune că pe-acolo ai trecut. 


Te-nalți pe vârfuri şi atingi o stea. 
Clipeşte vesel; e chiar steaua ta! 


Ţi-a mai rămas, din drum, un singur pas, 


O viaţă în secunda de pe ceas. 


Smerit, trimiți o rugă către cer 

- O lacrimă din ochii ce nu pier - 

Şi-n zbor te-avânţi, prin negrul infinit, 
Privind la steaua ce te-a regăsit. 


Cuvântul argeşean 


Lacul 
versiune modernă 


„Lacul codrilor albastru 
Nuferi galbeni îl încarcă”..., 
Când al poeziei astru 
Se plimba, pe el, în barcă. 


E albastru-n continuare, 
Căci pigmenţi scoși din hale 
Ies şi vor s-ajungă-n mare 
Prin gurile de canale. 


Codrii nu mai sunt demult, 
Fiindcă-au fost tăiați copacii; 
Freamătul de drujbe-ascult, 
Parcă le mânuie dracii. 


Geaba mai aştept, prin paie, 
„Ea din trestii să răsară”..., 
Malul e plin de gunoaie 
Aruncate într-o doară. 


Pe frunza neagră de nufăr 
Stau broaște cu cinci picioare; 
Izul mă face să sufăr, 

Peştii au burta la soare. 


„Sub lumina blândei lune”..., 
Printre fumuri restrictive, 
Păsarile pot depune 

Ouă radioactive. 


Rămânem după puhoaie 
„Îngânaţi de glas de ape”... 
Ele pot, cu-atâtea zoaie, 
Chiar pământul să îl sape. 


Vino iară tu, bădie, 
Să-nmoi pana-n călimară, 
Să scrii despre lăcomie, 
Despre haosul din ţară. 


Unde-s codrii, unde-i lacul, 
Unde-s nuferi ce-l încarcă? 
De la tine-a trecut veacul. 

Oare, vom găsi vreo barcă? 


Aştept 


Aştept să mă eliberez de mine, 
Ca apa, ce deşertul n-o mai ţine; 
Ascult, atent, liniştea care vine... 
Prin care mă eliberez de mine. 


Aştept să nu mai văd în nefrumos, 
Să-mi lepăd răul undeva, pe jos, 
Să fiu cel care-n lume nu l-a scos... 
Când a văzut numai în nefrumos. 


Aștept să nu mai calc pământul gol; 
Să-mi curăţ existenţa de nămol 
Încerc să-l prind în palme pe Eol... 

Să nu mai calc, desculț, pământul gol. 


Aştept să nu primesc niciun suspin, 
S-alung, din gânduri, floarea de pelin, 
Să cânt o notă-n corul Lor divin... 
Unde nu e durere, nici suspin. 


Aştept să nu mai plâng pe înserat, 

Să nu mai stau cu mine, nopţi, la sfat, 
Neştiind de-am venit sau am plecat... 
Acolo unde plâng pe înserat. 


Aştept să nu rostesc o vorbă grea 

Căci nu mai stau cu capu-n poala ta; 
Mă-ntreabă lutul: „Tu unde ai vrea... 
Când nu vei mai rosti vorba cea grea?”. 


Aștept să nu mă-nalți până la nori 
Când mă ridici, din drum, de subsuori 
Scăldat în unda ce apare-n zori; 

Atât! Să nu mă-nalţi până la nori. 


Aştept să nu mai simt nici cald, nici frig, 
La inima de piatră să nu strig 

Prin timpul împletit ca un covrig... 

În care nu mai simţi nici cald, nici frig. 


Aştept să-mi mântui tainele-n extaz, 
Udat să fiu de floarea din pervaz 
Când mă izbeşte-al dorului talaz... 
Doar tu să-mi mântui tainele-n extaz. 


Aștept să nu mai zbor spre vis. E drept 
Că vreau să fiu, şi eu, mai înțelept 
Când inima se va opri în piept... 


Şi-aştept să nu mai zbor spre vis. Aştept... 


Cuvântul argeşean 


Gheorghe Mohor 


„AVEM CLIPA, AVEM RAZA”... 


Cine nu-şi aminteşte cum gândea bătrânul 
dascăl, „cu-a lui haină roasă-n coate”, privitoare la 
tainele universului, din filozoficul poem eminescian 
„Scrisoarea 1”? 

”La-nceput, pe când fiinţă nu era, nici neființă, 
/Pe când totul era lipsă de viaţă şi voinţă, /Când nu 
s-ascundea nimica, deşi tot era ascuns.../Când 
pătruns de sine însuşi odihnea cel nepătruns./Fu 
prăpastie? genune? Fu noian întins de apă?/N-a fost 
lume pricepută şi nici minte s-o priceapă,/Căci era 
un întuneric ca o mare făr-o rază,/ Dar nici de văzut 
nu fuse şi nici ochi care s-o vază. /Umbra celor 
nefăcute nu-ncepuse-a se desface, /Şi în sine 
împăcată stăpânea eterna pace”... 

În zilele noastre, Eminescu ar avea revelaţia 
existenţei unei minţi pricepute a răspunde marilor 
întrebări privind misterele Universului, fiind vorba 
despre medicul neurolog, general şi scriitor, Dumitru 
Constantin Dulcan, în viziunea căruia... „la început 
n-ar fi existat decât o explozie care a umplut spațiul 
cu particule, o lumină bruscă în vidul rece şi 
întunecat. Această explozie inițială, ce s-a produs cu 
circa 15 miliarde de ani în urmă, ar fi condus la 
creşterea temperaturii cu sute de mii de milioane de 
grade Celsius, permițând formarea unei 
protomaterii nestructurate încă, aflată doar în 
stadiul de particule... Este greu să vedem cu ochii 
minţii totalitatea lumii existente în această energie 
primară. Și totuşi, din această unitate primă, din 
acest grăunte de lumină rezultă, ca urmare a unei 
îndelungi evoluţii, întregul Univers cu tot ce există. 
Nu se poate concepe existența Universului, fără 
nicio lege în organizarea sa, legi manifestate în 
mişcarea materiei, sugerând prezența unei 
inteligenţe care-i dictează sensul şi echilibrul vieţii 
fiecăruia dintre noi în infinitatea astrală”. Este 
conceptul de la care a pornit savantul-filozof, 
Dumitru Constantin Dulcan, lansându-l în volumul 
„Inteligența materiei”, din care mai aflăm: „Trebuie 
Să căutăm izvorul energiilor pozitive în interiorul 
nostru, în mintea şi în faptele noastre, în deplină 
armonie cu viaţa, dar şi cu materia, armonie 
fundamentată pe normalitate şi pe morala creştină”. 


Cuvântul argeşean 


Toate acestea favorizează sănătatea Universului, 
implicit a oamenilor. Savantul român, născut pe 
meleaguri argeşene, a demonstrat că şi ceea ce 
gândim influenţează Universul: 

„Eliberaţi de gândurile negative oamenii pot atinge 
esența divină. Stresul, care azi a luat proporţii 
gigantice, ura, mânia, îndoiala, neîncrederea în 
ceilalți, invidia, gelozia provoacă în corp un pH 
acid, favorabil bolii. Depresia are şi ea un efect 
nociv asupra organismului, nu doar că împiedică 
vindecarea, dar poate favoriza debutul altor boli. 
Orice dezechilibru emoţional aduce, mai devreme 
Sau mai târziu, boala”. 

Cum ne putem proteja de emoţiile negative, aflăm 
din propria-i experienţă: 

"Încerc să nu mă implic afectiv intens, să nu mă 
enervez. Dacă cineva îmi greşeşte, fac un efort să-l 
iert, gândindu-mă că poate într-o zi va înţelege şi el 
ceea ce înțeleg eu acum. lertarea face ca pH-ul 
corpului să vireze spre unul alcalin, favorabil 
Sănătăţii. Sigur, sunt şi suferințe care nu pot fi 
evitate. Dar e important să rămânem conştienţi că 
fiecare minut de suferință sau stres ia din viaţa 
celulei noastre. Gândurile rele ne iau din viaţă, 
bucuriile ne dau viaţă. Să căutăm bucuria, avem 
nevoie de ea ca de pâinea zilnică ”. 

Doar aşa, zicem noi, putem trăi fericiţi „c-avem 
clipa, avem raza, care tot mai ţine încă”... Altfel, se- 
mplineşte ceea ce gândea cugetătorul lui Eminescu: 
„Timpul mort  şi-ntinde trupul şi devine 
vecinicie,/Căci nimic nu se întâmplă în întinderea 
pustie,/Şi în noaptea nefiinţii totul cade, totul 
tace,/Căci în sine împăcată reîncep-eterna pace”... 


PR. PROF. DR. 
Theodor Damian 


ÎNVIEREA DOMNULUI ȘI ZIUA A 
OPTA 


O, Paştile cele mari şi 

preasfinţite, Hristoase; 

0, înţelepciunea lui Dumnezeu, pacea şi 
puterea. 

(Tropar, Canonul Învierii) 


Observaţia lui Heraclit din Efes că totul 
curge, că totul e o trecere este de natură 
fenomenologică. Ea nu are merite morale. 


Omul însă este o ființă morală. Acesta este 
lucrul care dă valoare şi sens existenţei sale. 

A fi om, biologic şi psihologic vorbind, nu 
este lucru mare. A fi bun, a face binele, iată ce îl face 
pe om mare. O spune şi proverbul românesc în alţi 
termeni: „A fi mare nu-i mirare; a fi om e lucru 
mare”. 

Binele şi răul sunt însă categorii metafizice, 
chiar dacă sunt comune vieţii umane. Dumnezeu, 
fiind binele suprem, EI este cel care îi sădeşte omului 
conştiinţa binelui, iar legătura cu Dumnezeu la 
nivelul binelui este ceea ce îi conferă omului cea mai 
înaltă demnitate posibilă. 

Deci, dacă aşa stau lucrurile, vorbind de 
trecere, trebuie observat că nu aceasta în sine este 
importantă, ci felul în care ea se petrece, ori de la ce 
spre ce se trece. 

Aici intervine rolul capital al Sfintelor Paşti, 
ca eveniment de trecere de la rău la bine în trei dintre 
multiplele sale sensuri posibile: cel din Vechiul 
Testament, din Noul Testament şi de la noua „plinire 
a vremii” ce va să fie, în eschaton. 

Paştile Vechiului Testament, Pesach, trecere, 
a însemnat un mare bine făcut de Dumnezeu 
poporului ales aflat în Egipt, în robie, mai precis, 
salvarea de la moarte a întâilor născuţi în familiile 
evreilor prin ritualul ungerii uşorilor corturilor lor cu 
sângele mielului pascal (în timp ce fiecare născut în 
fiecare familie egipteană era ucis). 

Această trecere a îngerului Domnului pe la 
case, salvatoare pentru unii, ucigătoare pentru alții, a 
reprezentat şi o prefigurare şi o anticipare a trecerii 
Mântuitorului lisus Hristos de la moarte la viaţă şi 
prin EI a tuturor celor ce au crezut şi cred în EI şi au 
asumat în mod adecvat, după învăţătura Sa, a Sf. 
Apostoli şi a Bisericii, evenimentul Învierii. 

Cu alte cuvinte, aşa cum în cazul Paştelui 
salvator din Vechiul Testament, pentru ca salvarea să 
aibă loc, a fost nevoie de totala credinţă a evreilor în 
cuvântul Domnului Dumnezeu şi punerea în practică 
a rânduielii 
implicate, la fel, pentru ca Învierea lui Hristos să 
devină eficientă, mântuitoare pentru noi, este nevoie 
de credinţa noastră totală, necondiționată şi de 
împlinirea rânduielilor ce decurg din această credinţă 
potrivit tradiţiei apostolice şi a Bisericii ortodoxe. 

AL treilea tip de trecere ce poate avea loc 
numai în şi prin învierea lui Hristos, prin trecerea Sa 
de la moarte la viaţă, este cea de la existenţa noastră 
terestră la cea din ziua a opta a facerii lumii „ziua 
cea neînserată a Împărăției”, cum frumos o numeşte 
în tropar....? (Canonul Paştelui, Cântarea a noua), 
adică la existenţa noastră transfigurată ce implică 
participarea noastră la viaţa divină, comuniunea 
noastră finală cu Dumnezeu în Împărăţia Sa, când se 
va împlini nemeritata şi surprinzătoarea chemare a 
Fiului lui Dumnezeu către noi:  „Veniţi 

binecuvântaţii Părintelui Meu şi moşteniţi Împărăţia 
care v-a fost gătită vouă de la facerea lumii” (Matei 
25, 34). 

Aşadar, Învierea Domnului este anticipată în 
Vechiul Testament, dar pe de altă parte ea însăşi 
anticipează un nou ev, un al treilea testament, acela 
al stării de graţie a Împărăției pregătite nouă de la 
începutul creaţiei potrivit promisiunii divine. 

Cu alte cuvinte învierea Domnului întruneşte 
în ea şi leagă cele două mari dimensiuni existenţiale, 
cea de la facerea lumii, sau chiar de înainte de 
facerea ei, din planul divin al facerii, cu cea 
eshatologică de după sfârşitul lumii în forma ei 
actuală, un fel de sumă a unui minus infinit şi a unui 
plus infinit, ca într-o cuprindere totală şi nedepăşită a 
întregii aventuri (în sensul etimologic al cuvântului) 
a aducerii existentului creat de la neființă la ființă, 
inclusiv a destinului eshatologic al acestuia. 

Parafrazând o vorbă a Sf. Părinţi care 
spuneau că lumea a fost creată în vederea Bisericii, 
putem zice că lumea a fost creată în vederea Învierii, 
a transfigurării, învierea lui Hristos devenind astfel 
punctul de sprijin, centrul întregii existenţe în 
general, al existenţei umane în special. 

În acest caz, are dreptate „scriitorul de 
cântări” să definească Învierea ca fiind mare şi 
preasfinţită şi ca întruchipând şi revelând trei din 
marile atribute ale lui Dumnezeu: înţelepciunea, 
pacea şi puterea, evident, împletite în, şi încununate 
de iubirea Sa paradoxală faţă de noi. 

Această iubire este recunoscută de autorul 
troparului la care ne referim întrucât adjectivele 
folosite, felul cum pune cuvântul în text, tonul 
abordat, denotă totala sa admiraţie, uimire față de 
minunea învierii Domnului, „Paştile cele mari şi 
preasfinţite”, mai exact, starea de copleşire în care se 
află şi pe care ne-o transmite, şi care copleşire este 
deci, nu un act ocazional, de moment, ci mult mai 
important şi mult mai mult, o stare, un mod de a fi. 

lar noi, asumând învierea lui Hristos 
înseamnă că trăim în anticipare, ca atunci când te afli 
departe de locul unde vrei să fii şi trăieşti fremătând, 
dar îndreptându-te către acel loc, precum fiul 
risipitor după miracolul convertirii, al „venirii în 
fire”, care se îndrepta fremătând, copleşit de emoţii 
spre casa părintească. 

Deci şi noi, scăpaţi de moarte ca şi poporul 
ales în Egipt şi împreună cu toţi cei care prin 
generaţii au crezut în învierea lui Hristos, ÎL lăudăm 
pe Cel ce ne-a deschis porţile Împărăției, cu 
înălțătoare mărturisire: 

„Hristos a înviat din morţi 

Cu moartea pe moarte călcând 
Şi celor din morminte 

Viaţă dăruindu-le.” 


DA Nicolae Branişte 


Membru al L.S.R.-Argeş 
Urbea mea 


Urbe fără birjari şi birje, 
Te-au renăscut lalele- 
nflorite, 

Pașii vârstnicilor fără 
cârje, 

Eleganţe feminine fără 
limite. 


La colţ de stradă, semafoare 
Zebre colorate pe unde treci, 
Din loc în loc ţâşnesc izvoare, 
Castanii străjuitori de poteci. 


Habar n-am unde-o să ajung, 
În Edenul Evei și-al lui Adam, 
Pe Argeș, târg vechi în crâng, 
Cu frumuseți alese din neam. 


De istorie pomenit în hrisoave, 

Cu chipuri de voievozi pe Youtube, 
Printre relicve puse pe potcoave, 
Răsuflări de eter aşezate în cuib. 


Habar n-am dacă o să ajung, 
În urbea mea, un bulb de lalea, 
La umbră uitat într-un crâng, 
Pată de culoare de-aţine calea. 


Urbea castanilor din Trivale, 

Paşi tineri şi cărunți te străbat, 

În lung şi-n lat în timpuri normale, 
Prin amintiri- iubiri de neuitat. 


Luceafărul nopţilor mele 


Supremul stelelor aprinse pe cer, 
A hotărât să fii Luceafăr veșnic, 
Pentru strălucirea rămasă mister, 
Candelă eternă-n eter şi în sfeşnic. 


Sub bagheta Dirijorului universal, 
Soborul stelar al nopților rătăcite, 
S-a adunat la sfadă într-un regal, 

Glas suav să dea iubirilor şoptite. 


Prezente la-ntâlnire suflete terestre, 


Licăriri sihastre urcate la cer, 
Priviri în seri cu păsări măiastre, 
În amintiri lăsate vremuri cu ler. 


N-a fost nevoie de proces-verbal, 
Regele nopţii, nemuritor Luceafăr 
Cerebral, epocal, regal, teatral 
Cum zorii apar se-ascunde-n nufăr. 


Așteaptă seara s-apară iar şi iar, 
Travestit în visul liniștit de noapte, 
Licărire de suflet fără habar, 

Până la noi, ani lumină străbate. 


Luceafărul nopților mele fără egal, 
Şoaptele ţi-am adunat în poezie, 
Membru-n Consiliul suprem universal, 
Călător pe raza ta de reverie. 


Cutia de chibrituri 


Într-o cutie de chibrituri, 
Băţ de chibrit folosit, 
Aprins în alte timpuri, 
Gămălie arde-n infinit. 


Simplu băț de chibrit, 
Pe post de jucărie, 
Într-un regim învechit, 
Cu soare la ananghie. 


Beţe nearse în cutie, 
Şi-aşteaptă rând la aprins, 
Copiii ţării fără copilărie, 
Suflete cu glasul stins. 


Din cutia mea de chibrituri, 

De la fereastră privesc timpuri, 
Vremuri noi se perindă grăbite, 
Spre zări cu tâmple albite. 


În cutia de chibrituri, stingher 
Băţ de chibrit neaprins, 
Vulcan stins într-un crater, 
Fumeg în aerul încins. 


Flori de salcâm 


Salcâmii-au înflorit în mintea grăbită, 
Miroase-a flori şi miere de albine, 

A iad lumesc învins de bine fără mită, 
De îngeri zburători de pe coline. 

Din văzduh miresme împrăștie fiori, 
Amestec de iubire din zări senine, 
Din truda divinității cereşti sudori, 
Ofrande pământenilor fără suspine. 


De fericire plesneşte viața solară, 

În cânt de vioară serbări câmpenești, 
Respiră aer primenit de primăvară, 
Suflete după doruri din poveşti. 


Sărutul, privirile, înbrățişarea, divine 
Nebunia zărilor împrăștiate-n dar, 
Nectar de-mpărtăşit tărâmuri carpatine, 
Ofrandele cerului aduse la altar. 


Floare albă de salcâm în ciorchine, 
Nopți de mai te-nsoţesc pe coline, 
Împărăţia văzduhului cobori la mine, 
N-o să uit miresme făcătoare de bine. 


Frumoase lalele 


Culori răsfățate de priviri, 

Aţi răsărit să avem amintiri, 
Din bulbi urcați la înălțimi, 
Inimi pe tije spre heruvimi. 


Lalele-frumoasele anotimpului 
Iar aţi deschis cupe divine, 

În bătăi din scorbura timpului, 
Simfoniile ginții latine. 


Suflete gingaşe din pământ, 
Privirile vă admiră lumina, 
Petale răsfirate de Cerul Sfânt, 
În armonii de putere divină. 


Pe sufletele noastre stăpâne, 

Flori de-mpodobit sanctuare, 
Privirilor avide le daţi fărâme, 
Icoane- cele mai frumoase odoare. 


Flamuri în adieri de vânt înnobilate, 
Aţi răsărit să vă admire o lume, 
Toţi cei care trec azi prin cetate, 
Creştinii lui lisus prin vreme. 


Din cupe în suflet trec culori, 
Urme adânci lăsaţi pe simţuri, 
Fiorii primăvăratici din flori, 
Patimile naturii verzi în zimțuri. 

' Christine Bernadette Rousseau 


Membră a Uniunii Scriitorilor din România 
F 
| 

| 


Poeta cu joben 


Dacă sunetul muzicii ar putea fi 
perceptibil în paginile unei cronici literare, 
ați fi putut să o auziți cântând pe Christine, 
mica noastră prinţesă, care ascunde în 
penelul său cheile Templierilor de altădată. 
Cu ele ne-a deschis în seara aceasta uşile 
vechilor meserii. V-aţi imaginat vreodată că 
versul poate fi şi o poveste? O poveste cu 
tăietori de lemne, anticari, cizmari, călători, 
vânători, călăi, cioplitori de porți, ziditori de 
fântâni? Christine Bernadette Rousseau-căci 
ea este prințesa templierilor-a descoperit 
deja aceste poveşti, pe care ni le 
împărtăşeşte şi nouă în poemele sale: „Dintr- 
o mică  vitrină/câteva pălării priveau 
curtenitor/strada principală a oraşului./Una 
era mov,/alta azurie,/una era neagră şi avea o 
pană,/alta era roşie şi avea o 
floare./Pălărierul aţipea uneori/şi o dungă de 
lumină/ce intra pe crăpătura uşii/îi mângâia 
nasul,/barba,/calapodul cu pălăria/ce urma să 
o încheie./Un murmur venind/din înaltul cer 
al amintirii/trecea peste inima pălărierului/ce 
visa la panglici, agrafe,/şi corăbii cu 
fetru./Pe stradă,/o femeie/ îşi arunca întregul 
covor al privirilor/spre vitrina pălărierului.”” 
Şi când „Luminile oraşului”” se aprind în 
noapte, coborâm agale, dintr-un secol trecut, 
spre casele noastre, trezindu-ne dintr-un vis 
trăit aievea...Deschidem palma regăsind 
încă parfumul fin al Parisului de-odinioară, 


păstrând în suflet glasul şansonetei. Pe 
umărul nostru mâna delicată a poetei 
Christine  Bernadette Rousseau este 
certitudinea că visul nostru nu a fost un vis 
ci un specatacol inedit al unei lansări de 
carte. 

Poeta cu joben a venit acasă s-aprindă 
o candelă la răsărit, adunându-ne în jurul ei 
pe toţi cei de aici şi de departe... „Şi-a golit 
inima într-o zi/de ierni, de veri, de 
toamne, /de cele câteva frunze şi flori.” şi a 
venit acasă, aducând toată lumina 
sărbătorilor în sufletul ei parizian. Și va 
pleca din nou, împreună cu „Cel ce visează”? 
în locuri unde „din dragoste,/răsărea în 
fiecare dimineaţă/ câte o biserică.””, va pleca 
din nou devenind Charlotte, prințesa 
templierilor, căutătoare de mistere... 

Amalia-Elena Constantinescu- 
poetă, membră a Uniunii Scriitorilor din 
România 


MĂTURĂTOR 


O curte a unei case boiereşti, 

o casă cu îngeri. 

Vântul, ploaia, trecătorii, 

praful, frunzele, 

dimineţile, 

îl cunoşteau. 

Era un simplu măturător. 

Simplu ca diminețile luminoase. 
EI ştia că mânuirea măturii 
însemna mai mult decât blândeţe, 
însemna un cântec de mesteacăn, 
însemna alei, străzi, porticuri 

dar şi hambare 

şi grajduri 

pline tot timpul 

de respiraţia animalelor. 


PROSTITUATE 
Trupuri calde, 


venite din vise, 
din muguri, 


din frunze, 

din crengi înflorite, 

dintr-o melancolie a pietrelor. 
Mirosul lor, de fiecare dată altul, 
ca şi cum zăpada 

le-ar fi botezat pe toate 

cu parfumurile ei. 


VĂCAR 


Vacile aduceau dimineaţa pe pajişti 
viței blânzi şi străvezii 

cu ochi cuminţi de lapte şi diamante. 
Văcarul umbla ziua întreagă 

în aburul răsuflărilor vacilor lui 

şi mai pocnea din când în când 
dintr-un bici cântător. 

Vacile cu ugerele grele 

de lumina ascunsă a laptelui 

se îndreptau seara spre grajd. 
Culcuşul era pădure şi pajişte la un loc 
şi-n iesle tăcea fânul. 


CĂLĂU 


Ghilotina trebuia să cadă. 
Era dimineaţă. 

O rază de soare ascuţea 
pentru ultima dată tăişul. 
Un sunet sec 

vălurea dintr-odată aerul, 
mişcând părul şi pleoapele 
privitorilor. 


BUCĂTAR 


Aromele toate 

pluteau ireale 

prin bucătăria lui 

presărată cu sare de lună 

prin oale, prin tigăi, pe plite... 
În bucătăria aceea 

rotundă 

ca pământul, 

viaţa lui 

era precum răsuflarea de dimineaţă 
a mărarului, a cinabrului, 

a legumelor toate 

visând la platouri 
şi tăvi înflorite, 
la oaspeţi multicolori. 


CIOPLITOR DE PORŢI 


Porţi cu uluci strâmbe, 

părăsite de vreme, 

cu muşchi şi licheni gri-azurii 

şi uneori transparenți. 

Porți care mai păstrau 

ceva din legănatul uşor 

de pe un picior pe altul 

al fetelor de-odinioară, 

şi din legănatul lunii de mai, 

apoi bucuria de-a cânta 

cu glasuri de sturzi, 

mierle şi privighetori, 

atunci când primăvara 

cuiburile sunt pregătite 

să aştepte ouăle, 

ouă alburii, cenuşii, albăstrui sau verzui, 
în ceața dimineţii, 

ouă cu gândul la soare, la iarbă... 
Porţi vechi de cătun, ca porţi de palate... 
Porţi din sate pustii. 

Porţi care au tras tot lemnul cerului 
deasupra lor... 


DOGAR 


Dogarul urmărea 

mersul ascuns al pădurii. 
Ştia întotdeauna 

locul în care un stejar 
sau un dud sălbatic 

îşi anunţa înverzirea. 
Alegea cu grijă, 

tăia, fierbea, lustruia 
fâşii de lemn 

ce alcătuiau mai târziu 
un butoi din anotimpuri, 
din secete, 

din văi făurite de fluturi, 
din vânt, 

din fluturări ale mâinilor 
întinse spre cupe pline. 

ZI LA CASĂ LUI DICKENS 
(continuare din numărul anterior al revistei) 

Ce este de remarcat, în interiorul pasajului 
care este complet îmbrăcat în sticlă sunt expuse imagini şi 
planşe cu cele mai mari poduri din lume, însoțite de 
descrierea şi schema de construcţie a fiecăruia dintre ele. 
Am văzut 
acolo imaginile unor mari poduri, de pe toate continentele, 
însoţite de explicaţii deosebite, foarte interesante. 

Eram foarte interesat să găsesc detalii despre un pod 
pe care-l văzusem, care se numeşte Golden Gate Bridge, 
de la San Francisco. L-am găsit în imagine şi am constatat 
că era aşezat la loc de cinste. Bineînţeles că nu lipseau 
impresionantele poduri din Japonia sau China. Cum şi noi 
în România aveam un pod celebru construit de Andrei 
Saligny la Cernavodă, peste fluviul Dunărea, am căutat să 
văd dacă se regăseşte în colecţia expusă vreo imagine a 
acestuia. Nu mă îndoiesc că există posibilitatea să nu-l fi 
observat eu între imaginile din acest pasaj sau ca în viitor 
cei care administrează pasajul să completeze colecţia şi cu 
imaginea podului românesc de peste Dunăre. 

Totul este îmbrăcat în piatră pentru a se încadra cu 
aspectul medieval al veacului său. Turnul Londrei care se 
întinde peste Tamisa este un punct de unde fluviul 
parcurge până la vărsare aproximativ 130 de km, o 
distanță aproximativ egală cu cea dintre Pitești şi 
Bucureşti. 

După ce am străbătut tot pasajul, citind şi 
memorând podurile de pe o parte şi alta a pasajului, am 
coborât pe malul drept al fluviului să mai admirăm câteva 
privelişti din această parte a Londrei în care nu fuseserăm 
niciodată. Nu mi s-a părut așa primitoare. N-aveau 
magazine, n-aveau restaurante şi pub-urile lipseau cu 
desăvârșire. Începuse să se însereze și luminile începeau 
să apară. Am fi vrut să bem un ceai sau o cafea pentru că 
începuse să se lase frig şi vântul începea să sufle cu 
răceala care venea de la Marea Nordului. Este singurul 
pod basculant din Londra, permiţând vaselor mari să intre 
în aglomeratul Bazin 
Superior al Londrei. În perioadele de vârf se ridică şi 
coboară şi de 50 de ori pe zi, dar sunt şi perioade în care 
se poate ridica de 18 ori pe săptămână pentru a permite 
trecerea vaselor înalte de croazieră. 

Roata Londrei. Tamisa 

Expoziţia de tablouri din pasaj se mai numeşte 
expoziţia Tower Bridge şi ţine să amintească şi istoria 
construirii acestui pod. În clădire se pot vedea camerele 
care adăpostesc motoarele originale, din perioada 


victoriană, folosite la ridicarea podului basculant. Aceste 
camere am fi vrut să le vizităm, dar nu erau deschise. 

Motoarele vechi au funcționat din 1849, până în 
1976. 

A trebuit să ne întoarcem deoarece nu mai erau alte 
obiective de vizitat la piciorul podului de pe partea 
dreaptă a fluviului. Aveam biletele de trecere la noi şi ne- 
am întors pe acelaşi traseu pe care-l urmaserăm la urcare. 


Memorialul Piteşti 


Pelerini prin Europa, poţi s-admiri multe muzee, 
Chiar şi pe-alte continente, prinse-n vânturi alizee. 
Mesaje emoţionante multe din ele transmit, 

Ce te fac să te cutremuri, tulburat necontenit. 


Unele sunt despre artă, altele despre tortură, 

Ca s-arate lumii-ntregi schingiuiri de anvergură. 
De la tragerea pe roată, spânzurări, decapitare, 
Stăpânii au creat moartea cruntă, pentru-nfricoşare. 


Bătaia-n mărturisiri era generalizată, 

În închisorile comuniste, oroare neimaginată. 
Un crunt centru de tortură a fost cel de la Piteşti, 
Închisoare criminală, cu metode mişeleşti. 


În istorie-a rămas pentru crimele comise 
Prin tortură, atrocități, mii de persoane ucise. 
În Gulaguri, Soljeniţîn viaţa grea o descria, 
Dar în lagăre fasciste, la Piteşti mai greu era. 


Multe schingiuiri macabre la Piteşti se petreceau, 
In decembrie '49, „experimente” începeau. 
In România pe-atunci un şef la Securitate 


Era Alexandru Nicolski, monstru în comunitate. 


Introduce-n închisori metoda de „„reeducare”, 

A rusului Macarenko, pentru hoți și haimanale. 
Criminali de drept comun ce trebuiau educați, 
Prin torturi mari, psihice trebuiau chiar decimaţi. 


Educări cu scop precis, lipsirea de personalitate, 
Anulat erai ca om, torturi fizice urmate. 
Deţinutul era „elev” ce trebuia educat, 

Cu sprijin de la Partid, în continuu maltratat. 


Trebuia să-şi manifeste o mare recunoştinţă, 
Transformat în bestie, să-ndrume altă ființă. 
Educarea permitea să-ndrume alți „rătăciți” 
Pe drumul spre comunism, unde erau omorâți. 


Mentorul, protagonistul acestui plan criminal, 
Era Eugen Țurcanu, student smintit, legionar. 
Din Rădăuţi, de la Suceava, cu 15 colaboratori, 
Au creat „Organizaţiadeţinuţilor”, ce te făcea să 
Omori. 

Camera 4 Spital cu 80 de deţinuţi 

Ce trebuiau „reeducaţi”, în etape umiliți. 
Deţinutul „lămurit” să facă „autodenunţ” forțat, 
Să-şi atribuie mari crime, ce-s greu de imaginat. 


S-arate-o vinovăţie gravă faţă de partid, 

lar în a doua etapă, torționari au devenit. 

O situaţie mai bună deţinuţii n-au avut, 

Crunt bătuţi în continuare, torturi ce nu s-au văzut. 


Din jumătate-n jumătate de oră gardienii îi trezeau, 
Pentru a-i lua la bătaie, la mari chinuri îi supuneau. 
Erau metode barbare, cu bătăi şi umiliri, 

Metode din Evul Mediu, psihice, cu schingiuiri. 


Pe un scaun de tortură „botezat” scaun dentar, 

La deţinuţi le scoteau dinții cu gesturi de măcelari. 
Metodele de torturi psihice şi fizice la deținuți folosite, 
Înfometaţi și bătuţi, umilire a persoanelor pedepsite. 


Cu limba pe Jos să spele deținuţii-s obligați, 
Inimaginabile torturi, dezumanizări, pentru-a 

fi „reeducaţi”. 

Un diavol cu chip de om conducea un experiment, 
Scursura Eugen Țurcanu triumfa-n acel moment. 


Îi băga pe deţinuţi în hârdăul cu fecale, 

Cu capul în jos să-nghită toate dejecţiile sale. 
Denumeau asta „botezul”, nu se putea respira, 
Schingiuitul, fără aer, se sufoca şi murea. 


În ajun de sărbători ei erau „împărtăşiți” 

Cu trei linguri de fecale ce le-nghiţeau îngroziți. 
Cei ce refuzau de Paşte ei erau aspru bătuţi, 
Îngrozeau o Europă cu-acei gardieni smintiţi. 


In acele torturi barbare zeci de deţinuţi ucişi, 
Moartea-i ca o izbăvire pentru condamnaţi spăşiți. 
In ianuarie "52 „experimentul” a încetat. 


„Locotenenţii” şi Țurcanu la moarte-au fost condamnați.i. 


Pentru crimele comise şi al lor „experiment”, 
Grave sechele-au comis, pe mulți i-au omorât lent. 
Dar n-au fost numai aceştia principalii vinovaţi, 
Ministerul şi Partidul au scăpat necondamnaţi. 


La Jilava sau la Gherla ori condamnaţi „la canal”, 
Floarea intelectualităţii a avut destin letal. 
Martirii din închisori trebuie comemoraţi, 

Că-n închisori comuniste ei au fost sacrificați. 


Nimeni nu trebuie să uite de acest memorial, 

De „experimente” demente, psihopaţi aduşi de val. 
Pentru cei ce-au pierdut viaţa sau au rămas mutilați, 
Din păcate, orașul nostru i-a cam declarat uitaţi. 


= 
=> <a Constantin Teodor 
Craifaleanu 


Sărman părinte 


Spre-albastre zări, 
În depărtări, 
În zi ploioasă 
Şi-ntunecoasă, 
Merge tăcut 
Om abătut, 
Om necăjit 
Şi obosit, 
Cu păr cărunt, 
Cu pas mărunt, 
Cu ochii plânşi, 
Cu dinţii strânşi 
A suferință 
Şi-a neputinţă, 
Obrajii supţi, 
Pantofii rupţi, 
Haine-nvechite 
Şi ponosite, 
Rupte în coate, 


C-o traistă-n spate 


Şi-un băț în mână. 
Ades suspină 
ŞI se opreşte... 
Dar, iar porneşte 
Spre-albastre zări, 
În depărtări... 
Lumea-l priveşte 
Şi se cruceşte, 
Nimeni nu ştie 
Cine să fie, 

Ce vânt l-aduce, 
Unde se duce, 
Ce supărare 
“L-apasă, oare, 
Dar lui nu-i pasă, 
Pe toţi îi lasă 
Să îl privească, 
Să se crucească, 


Drumul urmându-i 
Plânsu-înecându-şi. 
În suflet cară 
O grea povară... 

Unde se duce? 
Dar lui nu-i pasă, 
Drumul nu-şi lasă, 

Mereu oftând 


O crudă soartă 
Prin lume-l poartă, 
Cătând uitarea 
Şi vindecarea 
Rănii din suflet 
Prin veşnic umblet 
Spre-albastre zări, 
În depărtări... 
Durerea mută 
De el ştiută, 
E-a unui tată 
Ce-a fost odată 


Şi suspinând, 
Merge-nainte, 
Fără cuvinte, 
Spre-albastre zări, 
În depărtări... 


> Simona Vasilescu 
Om fericit, 


Oa eciunțueail Membru al L.S.R.- Argeș 
De fiii săi ) L < 
Şi buni şi răi, ! 
Ca orice fii 
Care sunt vii... 
Război nedorit 
Întâi i-a răpit 
Pe primul copil... 
Război inutil, 
Ca orice război! 
O boală, apoi, 
Cu numele rac, 
Încă fără leac, 
Altul i-a răpus, 
Lovindu-l nespus 
Pe bietul tată. 
Acuma toată 
Speranţa-şi pune 
Ca vremi mai bune 
Să-l ocrotească 
Şi să-l ferească 
Pe cel din urmă. 
Dar soarta-i curmă 
Şi lui lumina 
Vieţii, iar vina 
De astă dată 
Este purtată 
De-un accident, 
Nefast moment. 
Sărman părinte! 
De-acu-nainte, 
Făr-ai săi copii, 


De-ale primăverii 


Învârtesc serata lunii, 

Mă destind din amorţeală. 
Frigul ce pătrunde ţanţoş 
E uimit că-i primăvară! 
Păsări care-şi fac căsuțe 
Au venit din depărtare 
Prelungind durata zilei, 
Adunând de zor mâncare, 
Plante naturale, paie 

Şi cântând încrezătoare 
Doar în simţuri înnăscute, 
Transformând în sărbătoare 
Crânguri ce aşteaptă puii 
Ce vor creşte şi-or zbura 
Peste luna nouă albă, 

Mai târziu, în ţara mea. 
Învârtindu-se prin ceruri 


Fără bucurii, Cu o viziune nouă, 
Singur va trăi Au oprit să bată vântul, 
Şi va suferi, Dar... a început să plouă... 


Va merge-n lume 
Făr' ţel anume, 
Fără de grabă... 

Lumea se-ntreabă 
Ce vânt l-aduce, 

Plugul 


Adineaori ascundeai 
Toate câte potriveai 

Să se miște ordonat, 

Să reziste unui sfat. 
Toarse, rupte pe divan, 
Răscolite prin tavan 
Le-ai împins cu disperare 
Înspre lumea asta care 
Te-amăgeşte cu venin 
De milenii, cu suspin 
Şi-ţi urzeşte lăcrimând 
Tot ce a cules, pe rând, 
Ce-a-nţeles pe pielea ei 
Asmuţită de idei, 
Îndurând cu gura-nchisă 
Şi cu ochii spre melisă 
Ca să uite-n adormire 
Zvâcnetul din nemurire. 
Te-ai trezit, e bine-aşa! 
Pasăre pe limba ta 

Vei zbura sau vei pieri, 
Dacă nici în astă zi 


Nu apuci plugul de coarne, 
Vechea lume să răstoarne! 


Luna mai 


A răsărit acum 

Şi luna mai! 

Prin verdele din rouă 
Vrei să stai, 

Să plouă bucurie 

Şi să cânţi! 

Doar nu rămâi în casă 
Să frămânţi 

Uitarea care creşte 
Peste timp. 

E altceva 

Să creşti 

Un anotimp 

Când mă priveşti 
Copil îndrăgostit 

Ce ploaia asta sfântă 
Şi-a dorit! 

A înverzit 

Alaiul pe la porți. 
Încearcă să mă vezi 
Dacă mai poţi! 


Mărgăritar 
Cădelniţe suave, clopoței 


În creştere-nfrăţită 
Prin păduri, grădini, 

Sau prin tablouri fermecate, 

Ca fildeşul sub umbra din lumini 
Se leagănă voioase, avântate, 
Absconse şi răzlețe, de cutezi 

Să rupi într-un mănunchi 

Trecutul iernii 

În primăvara vie-n care vrei 

Din zestrea actuală să culegi 

Prin somnul dimineţii și să crezi 
Că tot ce-aleargă iute e schimbare, 
Mireasmă, sevă din povestea dusă 
Spre mine şi spre tine-ncurajat 

De amintirea lumii ce-a plecat. 
Reinventăm din timpul spulberat 
O legănare tandră spre ocean. 

Se desfăşoară albul peste tot 
Prinzând marama-n fir mărgăritar 
Din viaţa-ntreagă, doar atât cât pot, 
Clipă de clipă şi an după an. 


Idila unei nopţi de mai 


Feerie, noapte-albastră, paradis florar - Seraiul, 

În parfum și vis erotic, două trupuri trăiesc raiul. 

O idilă-n noaptea mare sub al bolţii cer de clar, 
Ochii-n străluciri de stele trezesc noaptea de florar. 


Ea e zâna zamislită din abisuri ancestrale, 
Din culoarea și lumina aurorei boreale. 

EI e craiul ce s-arată din culisele divine, 

Un luceafăr din abisuri, mag al zării violine. 


Silueta-i de gazelă, coapse fine ondulate 
Par ca valuri unduite de talazuri modelate. 
Nudă ca şi Eva-n poză lângă fructul interzis, 
Pentru ea ai lăsa Raiul şi întregul paradis. 


Râd cosiţele-i pe pieptu-i, nestemate de tezaur, 
Care curg pe sânii fragezi, parcă-s merele de aur, 
Mângâiate şi dorite, elixir - cupe cu vin, 

Nu te-ai despărți de ele chiar de-ar fi să mori puțin. 


Buze dulci culeg nectarul nesătule de sărut, 
E magic, încântare, şoapte, adieri de vânt, 
Tresăriri, amor în noapte, și visări, şi rătăciri, 
Sunt un trup, e nebunie - euforice trăiri. 


Ochii-s tulburi iar vederea de amor e tulburată, 
Cupidon şi-a lui chemare din abisuri se arată. 

Raza lunii furișată pe la colţuri de fereastră, 
Indiscret trage cu ochiul cu lucirea ei albastră. 


O idilă de poveste ca din valuri se ridică 
Catifeaua nopții-i sacră, e parfum de levănțică, 
E delir în miez de noapte, paradis şi trup divin, 
Conturat în transparenţa voalului cu alb de crin. 


Mijesc zorii, tresar sânii, voluptoşi, bujori în floare. 
Bate-o rază prin fereastră din al dimineţii soare. 

EI şi ea, o noapte albă de extaz şi agonie. 

N-a fost vis. Un fapt de viaţă. O noapte de nebunie! 


Simfonia florilor - farmecul lalelelor 


Primăveri cu iz de floare sub clepsidra timpurilor, 
Trăim azi un vis aparte - Paradisul florilor. 

La Piteşti e Raiul florii în mister învăluit, 

Drept regină e laleaua, diamant nepreţuit. 


E emblemă nestemată, poartă rang de Simfonie, 
Simbol drag de eleganţă, liniște şi trăinicie. 

E magie şi-ncântare, boltă sfântă de altar, 
Strălucind pe portativul Simfoniei de Florar. 


Din parfum pulsează viaţă şi iubire din petale, 
Admiraţie, speranță, sentimente ancestrale, 
Laleaua este credinţă, ceresc dar de veşnicie, 
E mister, culori divine de trăire-n armonie. 


De admiri în parc lalele, sunt ca razele de soare, 
Sunt ca zâmbetul din suflet însoţit de-o-mbrăţișare. 
Nu au grai, dar poartă farmec în petalele lor sfinte, 
Deşi-s mute, au mesajul a o mie de cuvinte. 


De e roşie ca macul, e doar linişte și viaţă, 

Violetă de-i e floarea, este-ncredere, speranţă, 
Albu-i semn de puritate, duhul sfânt - în porumbel, 
Zeii cerului stă-n galben, credința, pacea din cer. 


In culoarea portocalei, e splendoare, pasiune, 
“Franjurata violetă” poartă simboluri divine. 
93. 


“Laleaua roză”-i speranţa, farmecul, sinceritatea, 
Cea albastră este marea, cerul şi infinitatea. 


I s-a spus Regina Nopţii în lumină violetă, 

Şi “Raiul frumosului”, aici, pe-a noastră planetă. 
Soliman trăia aproape de Regatul florilor, 
Botezând laleaua sfântă drept o “Roză-a zorilor”. 


Pierdută-n negura vremii în legende fără margini, 
Cum că floarea nestemată e persană la origini, 
Prețioasă ca rubinul din palmă cu rang regesc, 

O regină-i şi laleaua pe cuprinsul pământesc. 


Laleaua-i rază de soare, Paradisul florilor, 
Sus pe bolta ancestrală, mesagera îngerilor. 

Savuraţi parfumul florii, farmecul Lalelelor, 
Portativ de nestemate, Simfonie-a florilor. 


N ciana Nanu 


Membru al L.S.R.-Argeş 


Mi-e dor de tine 


Mi-e dor de tine, dragă! Mi-e dor să-mi săruţi mâna 
Cu gura ta frumoasă, ce-a adunat toți macii, 

Mi-e dor să te privesc cum cauţi pe cer luna, 

Cum numeri mii de stele și cum alinți copacii. 


Mi-e dor de primăvara cu zâmbete senine, 
Când alergam pe pajiști lipsiţi de orice grijă, 
Mi-e dor, şi dorul doare, parcă-i zidit în mine, 
Iar fără-a ta iubire în suflet simt o schijă. 


Mi-e dor! Dorul te iartă, te vrea din nou aproape, 
Cred în iubirea noastră, curată, fără moarte, 

Așa cum primăvara reînvie-n etape, 

Mai cred în şansa noastră, chiar dacă eşti departe. 


Mi-e dor! Repet aceasta ca pe o rugăciune, 
Fiindcă mi-aduc aminte de calda ta privire, 
ŞI cred că două inimi pot face o minune, 
Când vor să nu renunţe la unica iubire. 


Mi-e dor, şi dorul poate s-aducă mărturie 
Cât am visat să vii, clipa greșită s-o uităm, 
Să locuim în cântec pentru o veşnicie, 

Prin simfonia dragostei dorul să-l vindecăm. 


In lumea mea 


În lumea mea e-atâta primăvară, 
Pe buze zâmbetele-au înflorit, 
Tăcute mângâieri stau să apară, 
ŞI-n glasuri numai vorbe de alint. 


În lumea mea e pace şi senin 
Iar visele înmuguresc pe rând, 
De roade tot pământul este plin, 
ŞI cântec e în fiecare gând. 


Cuvântul argeşean 


În lumea mea există doar dreptate, 
E vers duios și multă armonie, 

ŞI toţi sunt molipsiți de bunătate, 
De sentimente pure, de-omenie. 


În lumea mea există Dumnezeu, 
E cânt, e veselie, e speranţă, 
Verbu-"a iubi" e conjugat mereu, 
Prietenia este-n siguranță. 


În lumea mea e-atâta primăvară, 

Şi ceru-i colorat cu fantezie, 

Sunt multe flori şi fluturi care zboară, 
E calm, e bine, este bucurie. 


În lumea mea este candoare, 
Copii care mereu zâmbesc, 
Este lumină, sărbătoare, 

ŞI iartă-mă, şi mulţumesc! 


, on Alexandru-Dâmbownic 


Clipă, strop din râul vieţii 


- Clipă, strop din râul vieţii, 
Ce pe toate pui pecete, 

De ce te urăsc poeţii 

Şi te-ar țintui-n perete?! 


Şi iar urcă şi coboară, 
Ca-ntr-un carusel perpetuu, 
Turnând zilele-ntr-o moară 
Ce le macină cu-ncetul. 


Nu m-ar deranja tic-tac(ul), 
Nici n-aş refuza mălaiul, 
Dar, vieţiu-mi umplând sacul, 
Simt belelelor alaiul: 


Nu-i putere, nu-i voinţă şi nici de 


speranţă strop — 


Lumea-mi pare mai ostilă şi mereu 


mă dă deoparte; 


Te-aş mai rechema, grăbito, însă doar 


c-un singur scop: 


Să îmi finisez poemul, spre-al închide 


într-o carte. 


Convingere 


(Sonet) 


Furtuni m-au încercat, nu rareori, şi încă 
M-or bântui şi de-acum-nainte, 

Dar nu le-oi face cuib în a mea minte, 
Că-n inimă păstrez tării de stâncă. 


Pe buze-având, mereu, rugă fierbinte, 
Prăpastia, oricât ar fi de-adâncă, 

Sunt sigur c-o voi trece şi, cuminte, 
Scăpa-voi şi de răul ce-mi mănâncă 


Nu numai carnea, oasele, ci gândul 
Şi vlaga ce prin sângele cald curg, 


Căci tot mai sper, şi-acum, în prag de- 


Tic(ul) tău abia se duce, 
Tac(uy)-ndată-i vine-n urmă 
Şi-amândouă fug năuce, 
Cronofagul curs le curmă. 


amurg, 


Că-n sufletu-mi, pe EI încă avându-l, 
Pe Cel de Sus, Hristos şi Demiurg, 


Nu omul rău va izbândi, ci blândul. 


Când şi când, le văd pe ornic, 
Iluzorii sau reale, 

Pe cadran mişcate spornic, 
Cum, de sus, ajung devale. 


13 


Cuvântul argeşean 


%* Ramona Enache 
Membru al L.S.R.-Argeş 


CE CAUTĂ ÎNDRĂGOSTIȚII? 
Pe aleile tăcute 
Şi viorile tac... 
Şi izvoarele sunt mute, 
Toate în tăcere se desfac. 

Nici al fântânii murmur nu se aude 
Nici ploaia lacrimii ude... 
Totul se desfăşoară în al liniştii ton 
E straniu de monoton. 

Doar paşii de îndrăgostiți 
Se aud cum calcă grăbiţi... 
Într-o lume ce nu o cunosc 
Pregătiți să îşi facă un rost. 

În grădini taciturne, 

În neliniști nocturne... 

Unde tăceri se aștern 
Peste al dorului infern. 

Şi florile tac, 

În miresme nu se desfac... 

În a tăcerii convalescenţă 
Se scufundă a inimilor inocenţă. 
Şi totuşi îndrăgostiți, 

Nu au teamă... 

Ei cred doar în ale iubirii superstiții 
Şi doar de iubire iau seamă. 
Iubirea îşi face loc oriunde, 
Nimeni nu scapă de ale apelor ei unde... 
Îndrăgostiţii caută a ei destinaţie, 
Având încredere totală în divinitate. 
Îndrăgostiţii caută o lume, doar a lor 
Şi o găsesc doar în ale lor inimi... 
Iubirea are şi pasiune şi foc şi dor, 
Ea te poartă peste cele mai mari înălțimi. 


MUZICA INIMII... 


Muzica inimii, 
A munţilor înălțimi... 
In exprimarea cuvintelor 


Şi coloritul de toamnă al frunzelor. 
A inimii Muzică, 
În a slujbei liturgică... 
Înalţă o rugăciune 
Să se vindece de orice slăbiciune. 
A inimii cântare, 

Către iubire e orientare... 
Aşteaptă în avangardă, 
Unde armele iubirii stau de gardă. 
În inimă zace un cântec, 
Acela al iubirii... 

Doar ea are al poţiunii amestec 
Şi puterea răspândirii. 

În inimă, iubirea toarnă infinitul 
Nu avem cu ce să-i plătim impozitul... 

Şi de aceea ne trece prin durere, 
Fără a ne cere nici o părere. 
În inimă, al albastrului mării, 
Iubirea ne supune încercării... 
Şi la apus şi la răsărit, 
Iubirea e tot ce simţurile ne-a tresărit. 
În inimă e otravă binecuvântată, 
Iubirea, piatră nestemată... 
Zboară peste forțele macabre, 
Trece de întuneric şi umbre. 
În inimă iubirea e proorocie, 
Pentru suflete e dibăcie... 
O muzică a îngerilor, 
Ce dăinuie tuturor timpurilor. 


Foii 


A /|Traian Tăbârcea 
Membru al L.S.R.-Argeş 


TE ROG! 


Nu-mi trage mîna de sub tîmplă, 
Abia m-am aşezat pe ea, 

Să simt cum viaţa se întîmplă 
Să mi te dea, să fii a mea. 

Mai lasă-mă să-ţi simt căldura 
ŞI universul din privire, 

Să îţi strivesc sub buze gura 
Pictată suav cu iubire. 


Să simt cum vîntu-ţi suflă părul 
Purtîndu-l, valuri, peste viaţă, 
Cum Eva mai pîndeşte mărul, 
Să-l fure, dis de dimineaţă. 


Să-ţi rup din gene nemurirea 

ŞI din pupile nesfîrşit, 

Să-ţi simt ţîşnind din ochi iubirea, 
Căci m-ai iubit, şi te-am iubit. 


Pe nasu-ţi cîrn să-mi plimb speranţe, 
Să te miros ca pe un vis, 

Au fost atîtea uşi şi clanţe 

Ce-au ruginit şi s-au închis. 


Pe gât îți pun şirag de gînduri 
Lucind sub lună, ca un vis, 

ŞI gînduri le trăiesc în rînduri, 
Rătăcitor ca-ntr-un abis. 


Nu-ţi strînge bluza peste sîni, 
ŞI nu-i feri cu sfiiciuni, 

ȚI-i lasă liberi peste lumi 
Splendoarea “ntregii goliciuni. 


Mă lasă să-i mai simt în palme, 
Să-i simt pe piept zvîcnind speriaţi, 
Să îi feresc, să nu se sfarme 

În sfircuri mici, îngemănaţi. 


Pe pîntec lasă-mă să dorm 
Şi să visez la cîmp şi flori, 
ŞI împlinit de-atîta somn, 
Să mă trezesc pe el, în zori. 


Să-ţi strîng în coapse lan de grîu, 
Sub unduiri lucii de ape, 

Să te cuprind pe după brîu 

ŞI să te trag cît mai aproape. 


Picioare lungi să-ncolăceşti 
Pe după mine, ca-ntr-un vis, 
Şi-n turle mii, bisericeşti 

Să ne-aruncăm ca într-un abis. 


Să te sfărîm în mii de tu, 
În mii de eu să mă mai rup, 


Cuvântul argeşean 

Prinşi veşnic între da şi nu 
Să devenim un singur trup. 


Să urcăm pe vîrf de munte, 
Să ne prăbuşim sub val, 

Să ne alintăm cu şoapte, 
Să fim vieţii noastre mal. 


De-aceea te mai rog odată, 
Nu-mi trage mîna de sub cap 
Şi dăruieşte-mi-te toată 

Să simt, în suflet, că te-ncap. 


Şi-o să dormim adînc, profund, 
În liniştea ce-am aşteptat, 

Cu vis, speranţă şi cu gînd, 
Spre tine veşnic îndreptat. 


Cu capul pus pe mîna-ţi dor, 
Cu ochii scufundaţi în tine, 
Să nu ştiu de trăiesc sau mor, 
De-atita bine. 


po 

Marian Teodor Popescu 
Membru al L.S.R.- 
Argeş 


La țărm... 


veniră orfani, bătrâni, 
ciungi şi ologi veniră 
să plângă la țărm; 
auziseră ei că Marea 
a secat şi vasele 
au rămas în larg pe nisip. 


veniră orfani, bătrâni, 
ciungi şi ologi veniră 
să plângă la țărm 
şi plânseră strop cu strop 
crescu Marea şi născu 
pentru ei Răsăritul. 


Cuvântul argeşean 


Sufletul-Soare! 


În iarna acestui an, 
Troienit şi grozav, 
Poposii la căldura, 
La lumina, 
La lubirea 
Din Sufletul-Soare! 
Aşa se topeşte 
Ghețarul din inimă. 
Încet se scurge 
În crăpături, 

Cu buze arse. 
Sentimente se nasc, 
Din Soare, 
Gheţar 
Şi Pământ! 
Cresc, 

Prind rădăcini, 
Devin lubire, 
Pictează Vers 
Din Sufletul-Soare! 


cd Constantin Samoilă 


UN „ARHANGHEL”? ISCUSIT 


Ca orice copil, tot ce-mi părea mai curios mă 
interesa mai mult... Printre alte curiozități, se număra 
aparatul de radio cu galenă, curentul electric de la 
joagărul lui Poenăreanu, dar şi multe alte minunăţii 
din care am plăcerea să vă povestesc una. 

Nenea Moise Văcaru, soţul salvatoarei 
vieților noastre, un om deosebit care semăna mai 
mult cu un arhanghel, avea o frunte lată şi o chelie, 
pe care, din când în când, şi-o mângâia, de parcă 
voia să mai scoată din cap vreo idee... 

Mic de statură, dar cu o minte ageră, când îi 
venea pe chelie, ieşea în curte să facă o plimbare cu 
bicicleta de lemn concepută de mintea lui... Copiii 
se adunau ca la urs... Era, într-adevăr, un obiect de 
muzeu... Roata din faţă avea diametrul cam de trei 
coţi... Îi ajungea la brâu, iar cea din spate nu avea 
diametrul mai mare de un cot... Între ele, un cadru 
fixat în axele celor două roţi. Pe axul roții din spate, 
era aşezată o şa din lemn căptuşită cu blană de oaie... 
Pedalele erau prinse de axul roții din faţă şi, tot în ax, 
era fixată furca de lemn cu braţe egale - ghidonul... 

Bicicleta era suficient de înaltă, ca urcarea să 
se facă prin intermediul unui scăunel special 
construit, ce făcea parte din accesoriile bicicletei... 

Cum putea să-şi ţină echilibrul pe această 
„minune” era întrebarea ce mi-o puneam fără a avea 
vreo explicaţie decât mult mai târziu, când am intrat 
în posesia unei biciclete adevărate, pe care mi-a 
făcut-o cadou unchiul meu, Ionel... 

Tot în gospodăria acestui inventator, se 
găsea teascul de fructe cu piuă mecanică şi storcător 
cu şurub... 

Şurubul înalt de vreo doi metri şi gros cât 
oiştea unei căruţe obişnuite era realizat din lemn de 
stejar. 

Fixat, la partea superioară, cu o roată de car, 
pentru a putea fi învârtit la centru de o grindă de 
lemn găurită cât diametrul şurubului cu întăritură din 
potcoviţă - toate stârneau curiozitatea... 

Prin învârtirea sistemului, grinda apăsa pe un 
distanţier şi pe un capac al unei cutii din lemn masiv 
găurite cu sfredelul pe părţile laterale în care se 
băgau fructele zdrobite la piuă... 

De aici, o ţeavă din lemn de soc dirija mustul 
gustos în oale de pământ, must ce se depozita în 
butoaie. Se trata după secretul beneficiarului, în aşa 
fel ca să devină cea mai delicioasă băutură: cidrul... 

Era băutura de la munte, care înlocuia cu 
mare succes cel mai bun vin de struguri al 
producătorilor de la dealurile cu vii. 

Şi tot în aceeaşi gospodărie, nenea Moise 
dispunea de teascul pentru ulei din sâmburi de nucă 
sau sâmburi de dovleac. Sistemul era mai sofisticat: 
avea angrenaje cu multe roţi dinţate şi şuruburi şi 
dispozitive speciale de pisat materia primă. După 
stoarcerea uleiului, turta din sâmburi era aşa de 
delicioasă, că-ţi lingeai degetele... 

Curtea inventatorului părea o adevărată 
fabrică... Nu degeaba, oamenii cu idei se cunoşteau 
între ei şi se vizitau reciproc, aşa că Moş Trăgaistă 
de la Nucşoara avea prilej de a veni des la Poenărei, 
spre distracţia copiilor din sat... 

(E 


Alb- verde 

Totul se vrea imaculat 

La momentul său. 
Verdele, vlăstar vestește, 
Tocmai neaua îl ajută! 
Vârful se înveselește, 
Generaţia-ncolţeşte: 
Rădăcini crescând stejarul, 
Trunchiuri precum trestia, 
Muguraşi ca degetarul 
Prin iubiri ţâşnind spre stea. 
Totul e imaculat, 


E modelul de urmat 
La momentul revelat 
Pentru existenţa mea! 


9 Mihai Moise 
Membru al L.S.R.-Argeş 


SUNT UIMIT 


Sunt uimit de tot ce este pe Pământ, 
Toate se învârt în jurul Domnului Sfânt, 
EI este Centrul Lumii şi al Universului, 
Apa vie ce potoleşte setea credinciosului! 


Sunt uimit de picătura de ploaie, 
Ce poposeşte pe frunza vie de floare, 
Este viaţa fără de care nimic n-ar exista, 


În rugă şi în dragoste e bine-a stărui pururea! 


Sunt uimit de munţii cei semeţi 

Cu fruntea lor de strajă-n dimineți, 
De pădurea ce pare mereu a spune: 
Nu-i altă ţară ca România —n lume! 


Sunt uimit de strămoşii noştri, 

Ce nu au cedat în faţa sorții, 

Exemplul lor să-l urmăm necontenit, 

Ca ţara noastră să aibă un viitor strălucit! 


Sunt uimit de Dunărea cea Bătrână, 
Ce pururea va străbate glia străbună, 
De Mureş şi Olt ce din acelaşi izvor, 
Îşi duc apele în cântece de dor! 


Sunt uimit de rodnicia acestei ţări, 
De oamenii ce poartă la mâini brățări, 
Şi cruciuliţe la gât şi-n inimle lor, 
Un Domn şi un Botez în vecii vecilor! 


Sunt uimit de preoţii acestui neam, 
Fără de mijlocirea lor noi nu rezistam, 
Rămâne Biserica Ortodoxă pe vecie 
Poarta de intrare a multora în veșnicie! 


Sunt uimit cât de mult ne iubeşte Hristos, 
M-a primit în braţe şi pe mine cel păcătos, 
A luat asupra Lui povara greşelilor noastre, 
Pe bolta credinţei strălucim ca şi astre! 


Cuvântul argeşean 

Sunt uimit de puterea rugăciunii Fecioarei, 
Parfumul ei de tămiie e ca şi al cicoarei, 
Ea străbate cerurile toate ca şi pe pământ, 
Între Cer şi noi veşnic legământ! 


Sunt uimit de dragostea lui Dumnezeu Atotţiitorul, 
Ce ne cunoaşte de la sânul maicii precum şi viitorul, 
EI îşi întinde mâinile peste tot ceea ce EI a creat, 
Necredinţa şi rădăcina răului le-a spulberat! 


O porina Mihai- 
Moise 
Membru al L.S.R.- Argeş 


RUGĂ 


Toate darurile lui Dumnezeu se adună-ntr- 
unul : 

Este iubirea către lume aşa cum a avut-o El, 

Un gând este ca şi Viaţa pe Cruce 

Care sângerează şi suferă în picioare... 

Cea mai frumoasă fată din lume, 

Cea care nu poate dărui decât ceea ce are, 

Îl are în sânul său, 

Şi trăieşte sub legea sa. 

Când văd copilul înduioşat 

De o mângâiere sau de o povestioară, 

Prin el, o , Doamne, chipul Tău ne surâde, 

Tu, pe care nu Te vedem şi de care ne este dor, 
profetule! 

Tu vorbeşti Tu însuţi pe aceste buze pălite, 

Ca şi trandafirii ce se ofilesc, 

Emanând un parfum adormitor, 

Ce încântă şi buimăceşte... 

Astfel, Tu îți apleci braţul Tău mântuitor 

În prăpastia ce ne paşte, 

De fiecare dată când rănim inima Ta, 

Renăscătoare şi poetă . 

Pentru aceea, primeşte şi dorinţa noastră, 

De a merita graţia Ta, 

Şi risipeşte către noi toate îngrijirile 

Copilaşului ce buchiseşte, 

Doritor de a se înălța, 

La înălțimea urmei Tale. 

Pentru ca Literei să 1 se alăture Spiritul, 

Tu, care ne scoţi afară din impasuri, 

Binecuvântează toate familiile! Amin! 


- Marina 
Pantazi 


Cugetare 


Într-o zi m-a sărutat Moartea pe umăr 
Era rece, plăcută şi liniștită 

Timpul încremenise şi el o clipă 
Îngheţat de sărutarea ei 

Iar copacii înfloriți păreau şi mai fragezi 
Acea frăgezime a sufletelor de copii 


Ce sunt destinaţi să îmbătrânească repede 


Alergaţi de timp pe cărările copilăriei. 
Dimineaţă de vară 


Aerul dimineţii străluceşte de culoare 
Cerul limpede pare aproape 

Copacii abundă de verdeață 

E multă linişte şi răcoare. 

Din când în când ciripesc păsărele, 
Vântul adie sfios şi pare 

Că nimeni nu se grăbește nicăieri 
Totul e linişte și visare. 

Un câine latră undeva departe 

Satul pare desprins dintr-o poveste 
Timpul parcă stă pe loc 

ŞI mâine pare că nu o să vină niciodată. 
Pe flori strălucesc mărgele de rouă 
Ca nişte nestemate fermecate 

Fluturi diafani plutesc prin aer 

Cu aripi colorate... 

E vară şi totu - i doar un vis 

În dimineaţa răcoroasă 

Te simţi de parcă ai fi în paradis 

În raiul de acasă. 


Rămas bun 


Rămas bun, vară, 

Cu zâmbete şi soare, 
Cu valuri şi scoici 

ŞI cireşe amare 

Cu răsărituri si apusuri 
Pline de culoare 

Cu gust de îngheţată 
ŞI zgomot de izvoare 
Cu ciripit de păsări, 
Cu lună fermecată, 

Cu şoapte de vânt 
Cu greieri fredonând 
O serenadă solitară: 
Adio vară, adio vară! 


A Aritina-Mihaela Ionescu 
7 a UI 
IP pui 


SUFLET-TRUP 


Sufletul imaterial 

Are trupul cu haină. 
Trupul din ţărână 

Făcut 

Îndeplinește ordinele 
Sufletului 

Sau aşa ar trebui să fie. 
Uneori o ia „pe arătură”, 
Pe „, mirişte”? 

Şi Binomul Suflet-Trup 
Funcţionează haotic... 


PUIUL ȘI-A LUAT ZBORUL 


Un fir 

De fum stârnit 
Dintr-un coş de sobă 
Aleargă în valuri 
Vântul îl împrăștie 
Cu dărnicie 

În jur. 

Un pui de rândunică 
Fuge speriat. 

Dar fumul nu doare. 
Un dor îl cuprinde 
De cuibul lăsat 
Undeva..Departe... 
În crâng... 

Gelu Ungureanu 


Partea a-Il-a 
DEUNĂZI MI-AM PROPUS 


Deunăzi mi-am propus 
să mai încetinesc din sinistra 
tiradă care a întins 
aripile misterioase mai peste tot 

pe unde a prins slăbiciuni. 

Ca o hrăpăreaţă, se agaţă de 

un fir călăuzitor; nu se lasă 

până nu-l duce ori în derizoriu, 

ori la piere. 

N-am înfrânat pornirea ascunsă. 

Am pregătit o cursă, printr-un discurs 
hazliu, împodobit cu raționamente: 
seci, dure, goale, inutile... 


ÎN CĂUTĂRILE MELE 


În căutările mele printre 

vestitele limite, 

mergând ca un erou spre tragic, 
dar cu inima-ndoită: 

ba înainte (spre plus), 

ba înapoi (spre minus); 

am dat de cârma părăsită 

a vârstei de cristal 

ce se leagănă într-o lumină 
obscură. 

Cu un vârf invizibil, mirositor 

a smirnă, am încercat intensitatea 
iubirii trecute (acum natura miloasă 
permite — numai să aduci ulterior 
două-trei coșuleţe cu tămâie 
parfumată drept ofrandă, pentru 
căţuile nelipsite-n procesiuni). 
Nimic nu am găsit care să indice 
amărăciunea ascunsă; 

am dat în schimb de vorbe părăsite 
dinadins în râsul ce doare — nebunie 
valabilă oricând; 

apoi, de săracele fantome ce 
încearcă un dialog închipuit — 
înseilând, în acelaşi timp, ceva 
despre lăcomia depărtărilor — în 
timp ce fac semne tainice către 
apusul de un trandafiriu discret. 


Din volumul „Fiţi ascultători” 

Marius 
Graure 
Sfînta Cruce 


i] 
i 


ATENŢI, SAU...? 


În miezul nopţii magice, albastre, 

Cînd veşnicia ne veghează, 

Noi stăm atenţi la geamul casei noastre, 
Vorbind cu timpul ce se depărtează. 


Şi fuge timpul cum fug hoţii 

În miezul nopţii magice, albastre 

Iar eu si tu si noi cu toţii, 

Rămînem mai bătrîni la geamul casei noastre. 


Membru al L.S.R.-Argeş 


PETICELE 
COPILĂRIEI 
FERICITE 


Am avut... 

un căţel galben, cu pete 
ŞI-o păpuşă roz, 

cu cosițe negre, împletite 
cu funde albastre. 

Pe el îl chema lanoş, 

pe ea —Anis. 

„Mergi copile să paşti gâştele 
în poieniță!” 

mama-mi spunea: 

„Da mămucă, le duc 

Şi-o să le bat cu băţul dude, 
din dud!” 

O luam în braţe pe Anis 

Şi sărind într-un picior 
fericită, îl chemam : 


„Vino cuţu!” 
-Şi lanoș... lătrând vesel, 
mă urma, 


adulmecând neîncetat urme! 
Până-ntr-o zi, când... 

-A trecut pe drum o maşină, 
şoferul era beat, la volan 

ŞI l-a ucis pe lanoș, 

pe mine m-a rănit grav 

iar Anis... în mijlocul 
dezastrului 

a pierit înghițită 

de neant. 

De atunci ... 

caut necurmat 

să-mi adun bucăţelele lipsă, 
din copilăria mutilată. 
Încerc, să lipesc cap, la cap, 
peticele fericite! 

-În coşmaruri, apar fantome... 
- un lătrat vesel 
călcându-mi pe urme, 

un surâs etern de păpușă... 
Ecouri din altă lume! 
Vântul împrăștie pagine -gânduri 
şi cerul picură lacrime, 
peste viaţa trecută! 

Am avut... 

un căţel galben, cu pete 
ŞI-o păpușă roz, 

cu cosițe negre, împletite 
cu funde albastre. 


Mihaela Bujor 


Iubire 


În acel loc, unde răsare soarele, 

În locul acela se iubesc izvoarele 

Ce-au adunat în drumul lor suspine 

Din roua dimineţilor senine. 

În acel loc, unde se iubesc izvoarele, 

În locul acela vin vrăjitoarele 

Să descânte în flori de pelin 

De dragoste şi de alin. 

În acel loc, unde se întâlnesc vrăjitoarele, 
Acolo zburătorii îşi împart hotarele, 

Cu inima arzândă şi-nsetată, 

Să-şi aleagă, apoi, fiecare, o fată. 

În acel loc, unde se mărginesc zburătorii, 
În locul acela se iscă fiorii 

Adunați din iubiri şi blesteme, 

Să se preschimbe, mai apoi, în poeme. 

Descântec de iubire 


În seara asta mi-e senin şi cald 

Şi-n atâtea vise gânduri îmi scald... 

M-aşez pe pământ cu fața spre cer... 

Pe lună-şi usucă-ncălțări un oier. 

De-atâtea doruri s-a prăfuit seninul, 

Să nu se supere pe mine, nicicum, Divinul 
Mi-am strâns dorinți frumoase şi am şters 
De praf, chiar cea mai mică stea din Univers. 
Sunt fericită că strălucește totul Sus 

Şi-mi torc pe suflet zorii ca pe-un fus 

Să fac din ei o plapumă uşoară 

Că vreau să dorm sub stele, doar e senin afară. 
Dacă vrei, pot să îți fac şi ţie loc 

Să îi cântăm iubirii de drag şi de noroc. 


Vreau să dorm sub stele 


Totul e iubire...şi frunza ce creşte, 
Floarea ce-n sămânță odihneşte, 
Necuprinsul din cerul de sus, 
Iubirea e-n răsărit, dar şi-n apus. 
Iubirea-i bobul de nisip din piatră, 
Mai este şi Jăratecul din vatră. 

Şi visul e iubire în somnul din noapte, 
Iubirea este dulceaţa merelor coapte. 
Iubirea-i o mare, iubirea-i pământ, 
Este frumosul cel mai sfânt. 

Iubire eşti tu, iubire sunt eu, 

Născuţi din Iubirea Lui Dumnezeu. 


Stăruitoare rugă este viaţa 


Stăruitoare rugă este viaţa... 

Pământul mulţumeşte dimineaţa 

Ca-ntr-un miraj, Cerului, pentru încă o zi... 
Şi este greu, da-i, totuşi, frumos a trăi. 

Şi aşteptare este viaţa, când nu ştii 
Misterul ce te face a tânji 

După un absolut greu de atins, 

Când tu eşti de tristeţe cuprins. 

De-ar fi răbdare viaţa, aş fi eu 

Un joc din copilărie, şi aş vrea, mereu, 

Să mă mai bucur de-acele trăiri nevinovate 
Şi de atâtea nimicuri nemăsurate. 

Dar pentru mine viaţa este vis, 

O punte între iad şi paradis. 

De-aceea-mi plec genunchii la pământ, 
Pentru iubirea ce mă va face să cânt. 


Divergenţe conjugale 


Când ies, soaţa-i pusă pe sfadă; 

Că plec, cu prea mulți bani la mine... 
De parcă, amanta se ţine, 

Cu biscuiţi și marmeladă! 


Nepotrivire de caracter 


La noi, ca-n orice căsnicie, 

Sunt diferenţe de gusturi și idei ; 
Căci fetele care-mi plac mie, 
Nu-i plac şi ei. 


Expozeu 


Ce sunt instinctele primare? 
Uite ce aş avea de spus: 
Când eu o văd, ce fizic are, 
Păi, să mă ierte Cel de sus! 


Seriozitate 
Pentru amantă, eu mi-am zis: 
Nu-mi părăsesc soţia, una-două ; 
Că eu sunt familist convins 
Şi le păstrez pe amândouă. 


Dezamăgire 


Imi afişează bancomatul, 
Că nu sunt bani şi cu-asta, basta! 


Ce-şi zice în gând, atunci, ,, băiatul” : 


p>> 


„Săracă e şi banca asta 

Pictor Panduru 
Membru al L.S.R.-Argeş 


TABLOURI DE FAMILIE 
Fragment din romanul 
istoric BAȘTINA. 


Se vedea din nou copil pe valea de sus a 
râului care albăstrea lângă conacul bunicului său, 
văduv scăpătat, după ce un taxidar îi lăsase fără 
moşia dinspre munte, prin judecata dată de divaniţi 
mitarnici, puşi mereu pe luat havaieturi, care 
hotărâseră cu prilofolie că moşia a trebuit să fie 
trecută la sultanmezat pentru neplata ani de zile a 
datoriilor boierului față de taxidar. Veliţii boieri hale 
puşi la judecăți măscuiau în prilofolia dictată 
calemgiului că în locul panevgheniei sale taxidarul 
plătise la carvasaraua domnească dajdia vămii 
datorată pentru aducerea de la Viana a două butci de 
lux, mobile pentru mai multe hodăi, cristaluri, 
bijuterii, un ariston cu placă de scos cântece, 
învârtită prin manivelă, cadă şi medelniţe de aramă, 
pluguri şi grape de fier, cazane de făcut ţuică, foale, 
ciocane şi nicovale pentru fierarii de la făurişte, 
înainte de toate buni potcovari, coase, topoare, 
țapine, nemţeşti şi multe alte unelte. Numai că, 
bunicul îi dăduse banii de cuviință pentru vămuire, 
însă, taxidarul cu vrere vicleană, prin tirtipuri, luase 
pitacuri de la carvasara din care se desluşea că plata 
fusese achitată de el. Pe mai departe, divaniţii o mai 
țineau în prilofolie că se lumina, chipurile, 
îndărătnicia boierului, ani buni, încontra stingerii 
datoriei cu diorie de plată, motiv pentru care era 
încrozniat şi cu poprirea la plata prisoacelor. 

Prin tărăşenia de la sultanmezat, moşia 
fusese adjudecată de taxidar, dar, după ce s-a găsit 
iute în nesuferință să mai vină prin partea locului, a 
vândut-o grăbit. Apoi, și-a luat tălpăşița cu gând de 
părtăşie la dosolipsii, în Zumbul han al Stambulului, 
unde se strângeau mari cupeți veniţi din toate 
seminţiile Împărăției Otomane. 

Bunicul moşie nu mai avea, dar rămăsese cu 
nişte delniţe mici de pământ, alături de chinul să dea 
uitării traiul vieţii lui de sibarit, fără să se gândească 
o clipă că traiul ăsta trebuie să nu-l cunoască pe mai 
departe el, copilul care era, şi, astfel, la conac, 
copilărie ca a lui n-a avut nimeni. 

Ajunsese acolo după ce tatăl lui polcovnic de 
neferi fusese alungat de la ceată pentru bănuială de 
hiclenie - nedreaptă aşa cum se apăra - şi singurul 
trai pe mai departe - cu mama fără huzmet - nu putea 
să fie decât alimănirea pe lângă boierul socru bătrân 
cu rugămintea să-i dea dota de pământ făgăduită la 

nuntă, lucru care s-a întâmplat și, fără să vrea, 
vechiul polcovnic a-mbrăcat haina de ţăran, în 
ascuns nădăjduind că ar putea să i se piardă şi urma. 
(Va urma) 


* Silvia Giurgiu 
Membru al L.S.R.- Argeş 


VIZIUNE 


Mi-e noaptea suava petală 
De floare de lotus ascunsă 
În sânul gingaş de vestală 
De focul iubirii străpunsă. 


Mi-e noaptea pârâu de cuvinte 
Ce curge prin mine agale 

Se naşte minunea cuminte 

În suflet iubirea tresare. 


Primesc din astral misiunea 
Trimisă prin şoapte lunare 
În dar îmi aduci viziunea 
Iubirii din vremi ancestrale. 


Citim sideraţi în fluidul 
Privirii ce murmură stinsă 
Porunci risipite în vidul 
Tăcerii în noapte prelinsă. 


În inimi ne cresc uragane 

De patimi şi ploi răscolite 

Ne mistuie noaptea-n frisoane 
Și ardem ca două pepite. 


“* Ana-Maria Manea 
Studentă în anul I-Facultatea de Psihologie 
Piteşti 


E 


Bunica 


Bunica mea cu părul nins 
M-aşteaptă la portiță, 

Şi dintre toti nepoţii ei 
Sunt singura fetiță . 


În portul ei de bătrânică 

Îi stă atât de bine , 
Şi-n buzunarul de la şorț 
Sunt dulciuri pentru mine . 


Cu ochii mari, senini şi calzi, 
Bunica mă priveşte 

Şi-mi spune cât de dragă-i sunt 
Ce mult ea mă iubeşte! 


(4 Marius Ionescu 


Membru al L.S.R.- Argeş 
Iluzie cu iluzii 


Se făcea 

că ne plecau gânduri 
în bătaia vântului 
unei noi schimbări 
Nu ştiam unde 

Şi nici cum; 

nici la informaţii 

nu s-a anunţat! 


Se făcea 

că ne-auzeam şoapte 
în chip de cântec 

de drum şi de stea 
Nu ştiam de unde 

şi până unde; 

la radio nici 

că s-au difuzat! 


Până se făcu 

ca sărutul nostru 
la tren de noapte 
şi de despărţire 
să nu mai fie... 
Şi totuşi 

ne ştia şi Sudul 
ne ştia şi Vestul 
şi Nordul 

şi Basarabul 

şi numai noi 

nu 

ştiam 

NIMIC... 


ILUZIE CU LUX DE AMĂNUNTE 


Cu lux de amănunte 

şi inima luxată pe viaţă 
declar suflet pierdut 

în ceţuri de singurătăţi 
şi tăceri de oraş părăsit... 


Cu lux de amănunte 
declar o inimă 


ce-şi pierdu luxul 
de a mai iubi la fel 
ca-n gândul dispărut 
în goana trenului 
spre alte iubiri 


Şi atunci 

ia să ne cerem şi noi 
dreptul la luxul elementar 
de 


“5 Loreta Din 
Membru al L.S.R.- Argeş 


Te iubesc! 


Te iubesc, pentru că nimeni nu a înţeles 


Inaintea sufletului meu, că meriţi iubirea. 


Te iubesc mai sus de lună și de stele, 
Lângă tine mi-am găsit menirea. 


Te iubesc pentru că soarele presară, 
În ochii tăi selipiri de chihlimbar. 
Te iubesc căci dragostea pe buze, 
Şterge orice urmă, pârjolită de amar. 


Te iubesc, pentru clipa în ceas înserat, 
Cu fluturi bezmetici ce merg la culcare. 
Te iubesc pentru gându-ți onest şi curat, 
Pentru lacrimi ce-au şters nepăsare. 


Te iubesc, pentru surâsul în zorile zilei, 


Pe colțul ochiului deschis, cu priviri serene. 


Te iubesc, căci te zăresc pretutindeni, 
Imi eşti orizont cu urme selene. 


Acum vreau să ştii... Adevărul e altul... 
Te-aş iubi, de-ai rămâne doar cânt. 
Eşti pacea Divină, ce-mi umple trăirea, 
Te iubesc infinit, că exişti... Doar atât! 
Te iubesc! 


Cuvântul argeşean 


23 


Mihai Ciobanu 


Despre înţelesul denumirilor paşte, pasca, 
lerusalim, preot. 
-Denumirea paşte este o denumire de origine 


protoaramaică ce o putem scrie, prin morfeme proto- 
egiptene, după cum urmează: pa-ash-shet-tă, [2], 
p8.10,230,755,821, expresie devenită prin 
disimilaţie, paşte, [1], redată prin hieroglife, cu simboluri 
Gardiner, [3], după cum urmează:  Q3-G40-G1 / GI- 
N37-Q7 / N27:X1-D40 / D17-C17, în traducere: 

(cea care) este ofranda făcută prin foc, scoasă în afară de 
zeu, o denumire metaforică referitoare la flacăra învierii 
de la Ierusalim; 


-Denumirea pasca provine tot dintr-o expresie 
protoaramaică, redată prin morfeme protoegiptene astfel: 


pa-s-sekh-ah, [2], pg.8,230,633,685, expresie 
devenită prin  disimilaţie, paskha, [1], în limba 
română, pasca, expresie scrisă prin hieroglife, cu 
simboluri Gardiner, [3], astfel: 
Q3-G40-G1 / S$29-A1-Z3 / S29-A1:ZI / GI- 
V28-W24:Z2, în traducere: 
(cea care) este pentru oameni făcută ca să 
fie hrană. 
-Denumirea Jerusalim provine din expresia protoaramaică, 
redată prin următoarele morfeme proto-egiptene: 
hi-ar-ruu-sesaa-ri-meh, [2], 
pg.69,317,418,420,468,646, expresie devenită, ca urmare 
a influențelor indo-europene şi prin disimilaţie, ierusalim, 
[1], în hieroglife, cu simboluri Gardi-ner, [3]: 


V28-Ml7a-D54 / MI17-D4:E23 / D2l: 

(ZI*ZT)-N21:Z1 / 

S29-529-G38-G1-G1-aa2:G36 / 
Aal15:F18, în traducere: 

(oraşul) ridicat 
districtul suprapopulat, cu 
perimetrul oraşului. 
-Denumirea preot este o denumire de origine 
protopontică/protoaramaică ce provine din expresia redată 
prin morfeme protoegiptene, după cum urmează: pr-r-âh- 
ut, [2], pg.74,188,242,415, expresie devenită, ca urmare a 
influențelor indo-europene şi prin disimilaţie, preot, [1], în 
hieroglife, scrise cu simboluri Gardiner, [3]: 
01:D21-027-X2:N35 / D21:Z1-W24:Z1-(Aal*X1):Y1- 

VI12 / M17-V28-D9 / (Aa2*X1):D40, în traducere: (cel 
care) cu ofrande funerare, după ritualul divin, jeleşte la 
sicriu. 

Bibliografie:[1]-Comparative Indo-European Linguistics, 
by  Beekes R., J. Benjamin  Publ. Comp. 
Amsterdam/Philadelphia, 2011, pg.129-145 
[2]-An Egyptian Hierogliphic Dictionary, by E,A, Wallis 
Budge, Ed. John Murroz, London, 1920 


ceremonii în 


templu în 


pentru 
incinta unui 


[3]-Gardiner Sign's Lists 

„Când imaginarul renaşte pe pânză - 
Christine Bernadette-Rousseau şi arta 
inspiraţiei” 


Christine Bernadette-Rousseau propune 
prin cele două serii de lucrări, “Mandarini” şi 
“Păsări-fulger” interpretarea unor lumi parcă 
ivite din parfumul vechilor basme. Povestea se 
împleteşte cu simbolul, cu o înscriere mai 
serioasă între abstract şi decorativ a bogăției 
imagistice. 

Spaţiul plastic devine o lume onirică, 
suprarealistă, şi totuşi, personală. În stilizările 
figurilor şi ale păsărilor regăsim încifrări ale 
sentimentelor celor mai adânci şi tăinuite. Este o 
lume care se desfăşoară de data aceasta, departe 
de cuvinte, unde intuiţia îşi găseşte resursele şi 
transformă trăirile în formă, linie, pată şi 
culoare. 

Poetă şi artistă, Christine Bernadette- 

Rousseau aduce în sfera vizuală o lume 
interioară populată de fiinţe fantastice, fiinţe- 
gând. 
Din vârf de pensulă şi cu fineţe se ivesc 
adevărate creaţii poetice şi vizuale. Parcă un 
poem oriental, de demult, se înfăţişează 
privitorilor într-o nouă lumină. Juxtapunerile de 
culoare sunt când îndrăzneţe, când rafinate. 
Culorile în sine alături de rafinamentul griurilor 
creează un cadru ireal, calm şi totodată, 
proaspăt, plin de viaţă. 

Picturile artistei sunt grafu în lumină. 
Păsările se nasc din fragilitatea liniei, din 
suprapunerile grafice, din mandorle, curcubee — 
cupole de cer, din flori sau din pădurea-izvor. 
Imaginile sunt inedite şi au capacitatea de a te 


transporta în unghere ale minţi mai rar 
explorate, acolo unde imaginaţia este 
neîngrădită. 

Printr-o economie de mijloace plastice, artista 
Christine Bernadette-Rousseau reuşeşte să îşi 
plaseze fiinţele în absolut. 

Mandarinii au chipurile atipice, alungite şi 
înscrise adesea, pe o diagonală descendentă. 
Figurile se aseamănă cu penele de scris, gata să 
grăiască în tăcere, pe hârtie. Ochii migdalaţi, 
acoperământul de pe cap, culoarea palidă a 
pielii, elementele decorative din jur completează 
figurile pline de isteţime şi înțelepciune ale 
mandarinilor. Concentraţi în propriul univers al 
ideilor, mandarinii ne măsoară cu privirea şi par 
să analizeze ceea ce este dincolo de țesătura 
pânzei. Podoaba capilară încununează ca într-un 
zbor de gând ființele suspendate în vălul 
timpului. Adesea, între lumea noastră şi aceea a 
mandarinilor, artista a plasat câte un evantai 
bogat decorat, despărțind de data aceasta, pe o 
diagonală interpusă, ascendentă, lumea concretă 
a realului de lumea ideală, lipsită de zbucium. 
Alungirea chipului sugerează şi ascuţimea minţii 
sau traiectoria ascendentă a gândurilor. 
Mandarinii reprezintă imagini aspiraționale şi 
sunt înţelepţii vechilor povestiri cu tâlc chineze. 
Din coliviile lor de aur, de pe înălțimile 
pagodelor, au evadat păsările-fulger. Firave, în 
zbor elegant, suite pe cupola cerului sau între 
nori şi ceţuri mistice, zburând sau plutind în 
spaţiul feeric, cu aripile-plante sau  aripile- 
crengi, îmbrățişând tot spaţiul plastic, aceste 
păsări sunt semne şi simboluri extrase de pe 
meleagurile brodate cu migală în conştiinţa 
făuritorilor de poveşti. 

Sunt păsări care zboară şi din al căror ciripit se 
nasc flori, păsări fără aripi mânate în sus de 
spirala dinamică a cozilor, păsări pe ale căror 
aripi se proiectează anotimpurile gata să fie 
împrăştiate în adierea dictată din celălalt colţ al 
lumii de către Cronos. Jocul spațiului şi al 
timpului este proiectat în simbolul încărcat de 
dinamism al spiralei. Păsările îmbrățişează 
structuri  fractalice din materia primă a 
Universului. Spaţiul ireal este acoperit de 
muzică, lentile de lumină, flori, peşti, ceruri 
deschise şi peisaje decorative. Regăsim motive 
ascunse, precum oul, ochiul, pomul, frunza. 
Artista a tratat cu rafinament şi delicateţe toate 
reprezentările. Dintr-o lume a  calmului, 
spațioasă şi colorată pulsează aceste fiinţe care 
grăiesc prin simpla lor prezenţă. Fiinţele sunt 
tratate cu lejeritate şi naturaleţe. Remarcăm linia 
folosită cu rolul său grafic cel mai pur şi cu rol 

de decor. Cromatica este limpede, 
brăzdată de griuri valorice. 

Printre mandarinii alungiți şi păsările-fulger, 
regăsim şi câteva fiinţe sferice cu ochii mari. 
Acestea au o plasare diferită în spațiul 
compozițional. Sunt mai aproape de centrul 
geometric al lucrărilor, sunt pictate în pete de 
culoare pură şi se prezintă ca nişte apariţii 
surprinzătoare la granița dintre natural şi 
supranatural. 

Artista Christine  Bernadette-Rousseau 
înscrie între basm şi simbol, între peisajul 
imaginat şi sursa realităţii intuite, ființe care 
populează o lume ce pare chiar mai depărtată 
decât cea onirică. Aici se  împleteşte 
microcosmosul cu macrocosmosul. Cocorul 
pluteşte în vidul rozaliu, o pasăre-phoenix albă 
înalță plasa viselor deasupra orizontului; din 
simetrii inedite ovale înscrise în alte ovale, 
naşterea şi renaşterea se completează şi se 
oglindesc la infinit. 

Pasărea este proiectată pe două axe — axul 
median vertical al lucrării, pe când aripile se 
extind atât cât să îmbrăţişeze întreaga orizontală. 
Parcă plăsmuite din fresce vechi pe care timpul 
le-a şters din amintire, multe dintre păsări sunt 
reprezentate frontal, cu ochiul din profil. În 
sinteza formelor, în  dozajul optim de 
plasticitate, decorativism şi abstractizare, artista 
Christine Bernadette-Rousseau pictează poemul 
formelor. Ne aminteşte în câteva rânduri de Joan 
Mir sau de Paul Klee, prin eleganţă, sinteză şi o 
crâmpeie de spirit ludic însămânţat latent în 
formă şi culoare. 

Remarcăm ovalul folosit fie pentru desenarea 
corpului de pasăre, fie pentru structura 
compoziţională: zborul vertical al păsării 
deschide ferestre în cer, proiectează tărâmuri noi 
în golurile de aer lăsate în urmă de zbaterea 
liniştită a aripilor. Ovalul aminteşte de mandorla 
de lumină a iconografiei creştine şi de lentila 
care măreşte pentru privitor înțelesurile ascunse 
vederii. 

În picturile artistei remarcăm seninătatea, 
delicateţea şi plăcerea de a transpune pe pânză 
un jurnal personal al ideilor. 

Christine Bernadette-Rousseau lucrează 
cu o grijă aparte, fiind în acelaşi timp liberă în 
exprimarea plastică. Fiinţele fantastice 
reprezentate de artistă pe pânză sunt neîngrădite 
pentru că plutesc către marginea superioară a 
fiecărei lucrări şi se înalță mai departe de 


curată, 

graniţele pe care gândirea şi le trasează 
involuntar. Pe când păsările traversează 
graniţele imaginarului în zbor, mandarinii, 
împărații tărâmurilor de poveste, veghează cu 
colivia de aur deschisă. Poate vor captura din 
muzica sferelor poveştile de demult împrăştiate 


în văzduh de cântul ascuns al păsării-cocor. 


Omul liber 


Zeul jocului de zaruri şi în general al 
hazardului, în mitologia vedică a Indiei, se numea 
Dvarapa. Originea zarurilor (în sanscrită durodara 
înseamnă zaruri, joc de zaruri), pomenite încă în 
Rigveda, e străveche şi incertă. Ele s-au găsit şi în 
unele sarcofage egiptene, dar sunt citate în Babilon, 
Iran, China, Japonia, Arabia, Grecia şi Roma 
imperială. 

Să ne amintim că hainele lui lisus au fost jucate la 
zaruri de soldaţi. Grecii şi le-au asumat ca joc 
naţional, Sofokles atribuind născocirea lor unui 
comandant aheu din războiul troian, anume 
Palamedes. O amforă îl înfăţişează pe Ahilleus şi 
Aiax la jocul de zaruri, iar Homer spune că peţitorii 
Penelopei îşi petreceau vremea lângă palatul din 
Itaca, aruncând zi şi noapte zarurile. 

Termenul modern provine, însă, din arabul azzahr 
(joc de zaruri), care a dat şi cuvântul hazard. De 
aceea putem spune mai poetic, că destinul este 
capricios ca zarul cu faţa schimbătoare. 

În fața deciziilor majore sau a faptelor care 
marchează ireversibil existenţa omului, cele mai 
vehiculate noţiuni sunt cele de hazard, de soartă sau 
destin, de liber arbitru şi de libertate. 

În antichitate (la greci, bunăoară), destinul era 
considerat  implacabil. El putea fi prevestit (de 
exemplu prin oracole), dar nu şi preîntâmpinat. 
Odată declanşat, lanţul evenimenţial al destinului se 
producea neabătut. Cum şi dacă se poate evita 
destinul sau dacă poate fi în vreun fel obţinută 
libertatea, au încercat să răspundă filozofii stoici 
Epictet şi Marcus Aurelius, primul sclav, al doilea 
împărat. Este de remarcat că împăratul îl urmează 
îndeaproape, în concepţie, pe sclav. 

În lucrarea „Către sine”, împăratul Marcus 
Aurelius spune: „Universul este un întreg bine 
plămădit sau o masă de materie lipsită de orice 
rânduială, dar totuşi Univers. E posibil însă ca în tine 
să existe o ordine bine stabilită şi în întregul Tot să 
domnească anarhia?” Nu este posibil, răspunde 
filozoful. Toate corpurile Universului sunt 
dependente între ele şi sunt, laolaltă, subordonate 
Creatorului. Viaţa trebuie trăită raţional, iar destinul 
înfruntat cu seninătate. Boala, moartea, calomnia 
trebuie acceptate impasibil. Dacă Universul întreg se 
supune unei cauze primare, cum să nu facă şi omul 
lucrul acesta! Rațiunea ne ajută să înţelegem că tot 
ceea ce se întâmplă este o cauză a bunului mers al 
Universului şi a propriei existențe. Dacă aceste 
lucruri nu sunt acceptate, întreaga perfecțiune a 
Universului este întreruptă. Şi omul o întrerupe, atât 
cât îi stă în putință, ori de câte ori se revoltă 
împotriva evenimentelor. 

Epictet în „Manualul” (scris de un discipol care a 
preluat ideile maestrului sclav) nu contestă existenţa 
libertăţii, dar aceasta nu poate exista în natură, ci doar 
în noi. El vorbeşte de libertate interioară şi de o 
necesitate exterioară. Dacă vrei să fii liber, spune 
Epictet, să nu doreşti ceea ce depinde de alții, altfel 
libertatea se transformă în sclavie. 

Problema liberului arbitru apare în scrierile 
Sfinților Părinţi ai Bisericii şi va fi teoretizată 
exemplar de Sf. Augustin. În lucrarea „De libero 
arbitrio”, el face diferenţa între liber arbitru şi 
libertate. Liberul arbitru este posibilitatea de a alege 
între două variante (bine-rău, drept-nedrept) şi este 
numit şi judecată sau voinţă, iar libertatea este 
posibilitatea de a face ceea ce ai ales, prin liberul 
arbitru. În acest fel libertatea devine un fel de liber 
arbitru în acţiune. 

Toma d'Aquino („Doctorul angelic”), cel mai 

mare pedagog al creştinismului medieval, afirmă: 
omul este înzestrat cu liber arbitru, altfel sfaturile, 
îndemnurile, poruncile, interzicerile, răsplata şi 
pedeapsa ar fi în van. Creştinismul modifică raportul 
dintre om şi Dumnezeu (mai ales în Noul Testament). 
Omul nu mai este un sclav şi Dumnezeu un stăpân; 
omul e fiu, iar Dumnezeu e părinte. Dumnezeu nu 
porunceşte omului, chiar dacă are această putere. 
Dumnezeu se mulţumeşte a-l sfătui pe om, iar nu a-l 
obliga. De aici rezultă libertatea omului. 
Spre deosebire de antici unde destinul există de la 
început şi nu poate fi modificat, la creştini, prin 
liberul arbitru, el se întâmplă la sfârşit. Faptele 
omului hotărăsc destinul acestuia tocmai pentru că 
fapta este urmarea deliberării. 

Actualmente, referindu-se la determinarea 
genetică, dr. Bruce Lipton în „Biologia credinţei” 
afirmă: „Suntem stăpânii propriului destin şi nu 
victimele genelor noastre”. 

Problema încă nesoluţionată a libertăţii, va suscita în 
continuare numeroase dezbateri. 


Singurătate 


Urcă degrabă un soare de vară 
Pe cerul curat, fără nori, 
Bătrânul priveşte cum se sfădesc 
două vrăbii, 

E pe prispă încă din zori. 


E singur și-i trece vremea cu greu 
Căci zilele toate-s la fel, 

Câteva amintiri şi un cojoc ponosit, 
E tot ce va duce cu el. 


Ce vremuri erau cu zilele scurte, 

Cu ogoare pline de rod, 

Cu copiii la masă, cu belşug în cămară 
Pe dealuri, pe câmpuri, norod. 


Anii-au trecut şi-odată cu ei 
Puteri, oameni, belşug, 

Cămara e goală, copiii plecaţi, 
Nici brazdă nu mai este sub plug. 


Bătrânul se-nchină şi oftează adânc, 
Doar Cerul e tot cum îl ştie, 
Domnul i-a dat încă o zi pe pământ, 
Nu-i gata de veșnicie. 


De dor 


De-ar şti vântul ce dor am, 
Ce-ar mai şuiera prin crânguri, 
Ce-ar mai răscoli pădurea 
Cum sunt răscolită-n gânduri. 


De-ar şti lumea că mă arde 
Dorul greu, seară de seară 
Mi-ar trimite rază lină 
Inima să nu mai doară. 


De -ar şti marea-nvolburată 

Ce dor m-a cuprins de-o vreme 
S-ar izbi de maluri, rece 

Şi-ar tot geme, şi-ar tot geme. 

Dar îmi ţin dorul ascuns, 

Să mă doară doar pe mine 
Şi-mi arăt faţa senină 

Că mi-e greu, nu ştie nimeni. 


Elena-Filoteea Bădescu 


Fragment din romanul „Expediţie imposibilă” 
scris de eleva Elena Filoteea Bădescu, 

clasa  a-lX-a D, 
Liceul lon Barbu. 


Capitolul 3: 
Geniu sau 


escroc? 

Teritoriul înghețat se 

mărea văzând cu ochii. Cu fiecare pas erau cât 

mai aproape de necunoscut. La început, drumul 

fusese întins, fără denivelări, parcă șlefuit cu o 

rindea colosală, dar acum, în deşertul îngheţat se 

împrăştiau haotic mai multe urcușuri şi 
coborâşuri care de care mai abrupte. 

-  Coboară de pe sanie, Prikenston! Nu sta ca 
mortu'! Câinii nu vor urca panta afurisită 
dacă nu-i îndemni tu! 

-  Nute enerva, căpitane! Tocmai asta urma să 
fac! — Elvis se cobori şi apucă de hamul 
primului câine — Hai potăi leșinate! — trase 
de funie încercând să ridice greutatea saniei. 
— Căpitane, te superi dacă îţi cer ajutorul? 

- Din contră, am să te ignor! — spuse ea cu faţa 
înroşită de efort— Amintește-ţi că eşti în 
propria expediţie, deci mă doare-n cot de 
viaţa ta! 

- Ăău... ăsta e momentul în care ar trebui să 
intru în depresie, dar nu am s-o fac pentru 
că, din câte observ, eşti în aceeaşi situaţie cu 
mine. 

Dădu drumul hamului şi se întinse pe spate, 

privind spre bolta cerească. Era ca o ceaţă. O 

ceaţă care se transforma sub ochii lui, căpătând 

nuanţe din ce în ce mai intense de gri. 

-  Căpitane, am impresia tulburătoare că nu pot 
vedea cerul! 

- Nu mai spune! — răspunse batjocoritor 
continuând să tragă de sanie — Am citit 
cândva că porcii sunt singurele ființe care nu 
pot vedea cerul din punct de vedere 
fiziologic! 

- Ăău... Asta a sunat foarte răutăcios. 

-  Fir-ar!— ţipă ea dându-și seama că îi era 
imposibil să urce sania de una singură. 

- Ăău... ceva îmi spune că vom lucra 
împreună. — se ridică de pe Jos şi se apropie 
de sania ei — Uite cum facem, căpitane: eu 
sunt un căpitan ce a pornit într-o expediție ca 
a ta, iar tu eşti un căpitan pornit într-o 
expediţie exact ca a mea. În drumul nostru, 
eu, Elvis, am dat peste tine, un căpitan la 
ananghie... 

- Nu suntla ananghie! 

- Mărog! 

-  Roagă-te! 

- Şi m-am decis să te ajut. Tu, fiind un căpitan 
cumsecade, îmi întorci ajutorul. După ce 
ambii căpitani, Elvis şi cel la ananghie se vor 
vedea cu săniile în vârful pantei afurisite, se 
vor despărți şi vor porni ca nişte tâmpiţi unul 
în spatele altuia, pretinzând că au expediţii 
diferite. Deci? Cum ţi se pare? Te ajut, mă 
ajuţi? 

- Fie. 

În sfârşit, reuşiră să urce săniile, nu fără multă 

trudă. Lumina slabă a soarelui o făcu pe Jinnie 

să privească în sus. 

- Heaven! Am dat de belea! 

- Sau beleaua de noi! —râse el. 

-  D-asta mi-ai spus că nu vezi cerul când erai 
tolănit lângă sanie? 

- Normal, căpitane, doar nu credeai că mă 
asemăn din punct de vedere fiziologic cu un 
porc! 

-  Grăbeşte-te! Trebuie să găsim cât mai 
repede un adăpost. 

- Stai! Ce? 

-  Eo furtună, Prikenston! Eşti căpitan, ar 
trebui să ştii că pe cât sunt de rare, pe atât 
sunt de periculoase. 

-  Normalcă ştiu, dragă, dar eu nu mă tem de 
oleacă de zăpadă! 

- Dacă aș avea timp te-aş întreba dacă într- 
adevăr ai mai fost vreodată la pol. — apucă 
hamurile şi o luă înainte. 

- Ăă... deci îţi par suspect. 

- Normal! Dar dacă într-adevăr ai mai fost, 
eşti cel mai aerian explorator care a existat 
vreodată! 

-  Oiauca pe un compliment. 


Staţia începu să fâșâie. 


(Va urma) 

